text:
Owadan gyzlar, owadan gyzlaryň fotolary.
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78
.Bu bölüm diňe bir owadan gyzlaryň fotolary bilen üpjün etmän, eýsem gyzlar bilen foto effektlar size hödürlenýär we siz öz fotaňyzy islendik gyzyň ýanynda ýerleşdirip bilersiňiz, hakyky ýaly we ynandyryjy kollažlar size öz dost ýarlaryňyzy geň galdyrmaga mümkinçilik berer. Birnäçe gyzlaryň arasynda siz bu ýerde belli ýyldyzlary: aýdymçylary, aktissalary we telewizorda alyp baryjylary tapyp bilersiňiz.Ähli gyzlaryň arasynda, Alisa Krylova, Rusiýanyň iň owadan gyzy diýip tanalýar, şeyle hem Kaliforniýada \ Dünýä Gözeli \ bäsleşigine gatnaşan. Siz aňsatlyk bilen kadyra onuň ajaýyp gülküsi bilen tomaşaçylara el çarpyp duran wagtyndaky pursata öz fotaňyzy ýerleşdirip bilersiňiz.Egerde siz owadan gyzlary we owadan gyzlaryň fotolaryny gowy görýän bolsaňyz, onda siz dogry ýeri saýlap aldyňyz we bu size gerek bölüm bolup durýar. Bärde siz ähli owadanlygy, päkizeligi we ajaýyplylygy degerlendirip we syn edip bilersiňiz. Siz öz suratyňyzy şul owadan gyzlaryň foto effektynyň ýanynda ýerleşdirmek bilen siz öz dost ýarlaryňyzy aňsatlyk bilen aldap bilersiňiz. Biz bu bölüme dowamly owadan gyzlaryň fotolaryny goşup durýas.Size indi Fotoshop gerek dal, yekeje siz gerekli owadan gyzyň fotosyny saýlaýmak galýar, açyk ýa bolmasa gara saçly we siz öz gülkünç fotaňyzyň netijesini görüp bilersiňiz. Bizde owadan gyzlaryň ýönekeý kolleksiýasy bolmaýar ýa-da owadan gyzlaryň fotalary azlyk etmeýär, bizde owadan gyzlaryň özüne çekijiligi bilen jadylanan ajaýyp foto effektlary bar..


c: text/html

text:
Mary welaýatynda kepek, sarun ýaly mal iýmitiniň gytçylygynyň barha artýandygy aýdylýan häzirki döwürde, olary satyn aljaklaryň nobata ýazylmagy talap edilýär.
Onuň üçin bir hepde ýa-da on gün öňünden ýazylmaly. Nobata ýazylmak üçinem dükanyň öňünde birnäçe günläp gijesi bilen nobata durmaly. Nobatyň ýeteninde, dükan eýeleri seni sanawa ýazýarlar. Ýöne oba ýaşaýjysy bolsaň-da, seniň şahsyýetiňi tassyklaýan pasportyň nusgasyny talap edýärler diýip, ýaşaýjylar aýdýar.
Kepek nobatyň ýetýänçä, dükana baryp habar alyp durmaly. Nobatlaryň dogry ýöredilýändigi ýa ýöredilmeýändigi dükandaky satyjylaryň ynsabyna bagly. Tanyş-bilişlerine islän wagty, isledigiçe kepek ýa sarun berip, ‘nobatym geler’ diýip garaşyp oturan ýaşaýjylaryň bolsa unudylýan halatlaryň bolýandygyny aýdýarlar.
Dükanlaryň öňünde dörän nobatlary gizlejek bolup, bu sanaw häkimlikler tarapyndan görkezme bilen düzülýändigini hem ýaşaýjylar aradan aýyrmaýarlar. Kepek, sarun gytçylygnyň döremeginiň sebäplerini anyklamak bolsa ýönekeý halka başartmaýar.
Döwlet dükanlarynda emele gelen bu gytçylyk hususy dükanlarda ýüz berenok. Iki bahasyndan satyn alsaň, kepegem, sarunam tapdyrýar. Ýöne bir kilosynyň döwlet bahasy 30 teňňä durýan kepegi hususy dükanlarda 80 teňňeden, sarunyň döwlet dükanlarynda bir kilosy 60 teňňeden bolsa, ony hususy dükanlarda 1 manat 10 teňňeden almak ýönekeý halka agyr düşýär. Şeýle bahadan iým alyp mal saklajak bolsaň, ondan hojalyga hiç bir peýda gelmeýär diýip ýaşaýjylar aýdýarlar. Onsuzam döwlet dükanlarynda hem olaryň bahalary ozalkydan 10-20 teňňe gymmatlady.
Mary welaýatynda ozal bir kilosy 15 manat bolan mal etleriniň bahasy häzir 20 manada çykdy. Iýimleriň gymmatlamagynyň esasan towuk idedijilere ýaramaz täsirini ýetirýändigini aýdýarlar. Soňky aýda towuk ýumurtgalarynyň oba ýerlerinde 80-90 teňňä durýan bahasy kä ýerlerde 1 manada çenli ýokarlandy diýip, ýaşaýjylar aýdýarlar

robotstxt: allowed

filter: keep


text:
Habarlar 5 fewral 2018
Wakalaryň jümmüşinde
Türkmenistanyň Prezidenti wideoşekilli iş maslahatyny geçirdi
Iş maslahatynda ilki bilen Aşgabat şäheriniň häkimi Ş.Durdylyýew ýurdumyzyň baş şäherini abadanlaşdyrmak, paýtagtymyzyň etraplarynyň çäklerinde degişli arassaçylyk ýagdaýyny saklamak boýunça döwlet Baştutanymyzyň ozal beren tabşyryklarynyň ýerine ýetirilişi barada hasabat berdi. Şeýle hem hasabatyň çäklerinde “Täze zaman” ýaşaýyş toplumynyň nobatdaky tapgyryny açyp, ulanmaga bermek boýunça görlen taýýarlyk işleri barada habar berildi.
Resmi habar
Döwlet Baştutanymyz Pakistanyň Swat raýonynda bolup geçen terrorçylyk zerarly gynanç bildirdi
“Türkmenistan terrorçylygyň we ekstremizmiň islendik ýüze çykmalaryny aýgytly ýagdaýda ýazgarmak bilen, bu apata garşy göreşmek we ony ýok etmek işinde dünýä bileleşiginiň tagallalaryny doly goldaýar” diýlip, hatda aýdylýar.


text:
TM HYZMAT BILMELI
Houtouwan - idegsiz oba
Shenshan atly hytaý adada Houtouwan atly uly bolmadyk 1990-njy ýyllardan bäri idegsiz goýulan balykçylyk obasy bar. Golaýdaky Şanhaý bilen balyk tutmagyň kemelmeginde uly bolan basdaşlyk zerarly bu ýeriniň ýaşaýjylary obany tebigatyň eline diýen ýaly goýup başga ýerde iş gözlemäge gitdiler.
Häzirki wagt bu ýerini diňe turistlar seýil edýär, ýaşyl otlarda gark bolan jaýlary, tebigat içinde gark edilen obany görmek islegi diýseň artýar. Jo Nefis atly Şamhaý suratçy we wideoopeartor bu ýerlerini geçen ýylda Deýw Tekon atly suratçy dosty bilen bile gördi.
Oba barmak üçin bu ikisine 36 sagat gerek boldy, sebäbi oba gatnaýan hiçhili paromlar we başga ulaglar ýokdur. Oba baranyndan soňra Nefis idegsiz ýatan Houtouwan obany pyýada we dron arkaly öwrendi.
Makala baha ber:
Okaldy: 101. Şü gün okaldy: 3
Makala hakda pikiriňiz paýlaş! (diňe adyňyzy görkezseňiz bolýar)comments powered by HyperComments
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
DJ Yazzo
DJ, DJ producer, aýdym-sazlara we toý-dabaralar üçin DJ hyzmatlary...
-
BAGT ŞÄHER
-
Салон Красоты LAKSHMI
-
Салон Красоты HAIR ARTIST


text:
Türkmenistanyň prezidenti Gurbanguly Berdimuhamedow 26-njy ýanwarda “Hiç kime halkyň puluny ogurlamaga, onuň hasabyna baýamaga ýol berilmejegini” aýtdy.
Döwlet baştutany bu sözleri Türkmenistanyň Ykdysady jenaýatlara garşy göreş gullugynyň başlygynyň nobatdaky hasabatyny diňläninden soň aýtdy.
Şeýle-de ol, zerur bolsa, bu gullugyň ygtyýarlyklarynyň giňeldiljekdigini we onuň işgärleriniň sanynyň artdyryljakdygyny, ýöne döwlet serişdelerini ogurlamak ýaly ýaramaz ýagdaýyň soňuna çykyljakdygyny nygtady.
Ykdysady jenaýatlara garşy göreş gullugynyň direktory Mämmethan Çakyýewiň hasabatyndan görnüşine görä, Türkmenistanda ýokary derejeli resmileriň gatnaşmagyndaky korrupsiýa juda giň ýaýrana çalym edýär.
Hasabatda aýdylmagyna görä, Türkmenistanyň Oba we suw hojalyk ministri wezipesinde işlän N.Sapardurdyýewiň uly möçberde para alandygy ýüze çykaryldy, onuň jenaýatçylykly ýol bilen gazanan pul serişdeleri, ähli amatlyklary bolan öýleri, dürli kysymdaky awtoulaglary we altyndan ýasalan şaý-sepleri hem-de öý goşlary gozgalmasyz edildi.
Türkmenistanyň Jemagat hojalygy ministrliginiň “Balkanwelaýatagyzsuw” birleşiginiň başlygy wezipesinde 2010-njy ýylyň ýanwar aýyndan bäri işlän A.Derýaýewiň 52 raýatdan para alandygy; Azyk senagaty döwlet birleşigine dahylly Daşoguz ösümlik-ýag kärhanasyndaky taýýar önümler bölüminiň başlygy D.Kazakowyň, şol kärhananyň pagta ýagyny gaplaýan sehiniň başlygy T.Täçmädowyň, Köneürgenç etrap daýhan bazarynyň başlygy M.Söýünowyň, şeýle hem şol bazaryň dolandyryjysy B.Käbäýewiň 1500 tonna arassalanan pagta ýagyny ogurlandyklary aýdylýar.
Olar “Türkmenistanda öndürilen 2 million 304 müň 360 manatlyk 1800 top brezentiň bahasyny ýokarlandyryp, 5 million 60 müň manada daşary ýurtdan satyn alnan hökmünde görkezipdirler, iým ýetmezçiligini döredip, resminamalara galp maglumatlary girizip, döwlete aýratyn uly möçberde zyýan ýetiripdirler” diýip, Çakyýew aýtdy.
Soňra Aşgabat şäher häkimliginiň garamagyndaky “Arkaçgurluşyk” önümçilik birleşiginde geçirilen barlag-derňew işleriniň netijeleri, jogapkär işgärleriň gurluşyk serişdelerini ogurlandygy, hakykat ýüzünde işlemedik ýa-da gyssagly işler üçin resmileşdirilen 243 raýata zähmet haklarynyň ýazylandygy habar berildi.
Türkmenistanda korrupsiýa garşy göreş kampaniýasy geçen ýylyň maýynda başlandy we şondan bäri dürli derejeli resmileriň onlarçasyna garşy jenaýat işleri gozgaldy, olaryň konfiskasiýa edilen emläkleri telewideniýede görkezildi.
Türkmenistanda ýokary derejeli resmileriň uly möçberde ogurlyk etmegi we para almagy, wagtal-wagtal olary paş etmek we türmä basmak garaşsyzlygyň başky ýyllaryndan kada öwrüldi.
Emma ýerli synçylar ýurtda korrupsiýanyň çuňdan kök urandygyny we wagtal-wagtal döwlet malynyň ogurlanmagyna we parahorluga garşy yglan edilýän göreşleriň uly netije bermeýändigini, sebäbi bu göreşiň adamlary ala tutmak esasynda alnyp barylýandygyny, has uly ogrularyň hemişe aman galýandygyny aýdýarlar.
Azatlygyň türkmen döwletine ýakyn çeşmesiniň berýän maglumatyna görä, Türkmenistanda soňky on ýylda edilýän iň uly ogurlyklar gymmatbaha gurluşyk proýektleriniň üstünden edilýär.


text:
Türkmenistanyň prezidenti ýurduň baş şäheriniň “göreldeli we ähli görkezijiler boýunça dünýäniň iň owadan we oňaýly paýtagtlarynyň biri diýen statusa gabat gelmelidigini” nygtady.
Gurbanguly Berdimuhamedow bu barada 5-nji fewralda geçiren iş maslahatynda aýtdy.
TDH agentliginiň maglumatyna görä, ýurduň ýolbaşçysy Aşgabadyň sosial infrastrukturasyny täzelemek we abadanlaşdyrmak, jaý gurluşygy boýunça proýektleriň halkara standartlaryna laýyklykda we bellenen wagt möhletinde durmuşa geçirilmeginiň ähmiýetini belläp mikroraýonlardaky binalaryň rekonstruksiýasyna we şäheriň suw çüwdürimleriniň işleýşine üns bermegi tabşyrdy.
Resmi maglumatlarda Aşgabady "göreldeli" etmek üçin prezidentiň göz öňünde tutýan takyk çäreleri mälim edilmedi.
Aşgabadyň häkimiýetleri şäheri abadanlaşdyrmak boýunça işleriniň çäginde soňky ýyllarda, hususan-da ýaşaýyş jaýlardaky sputnik antennalary, sowadyş-ýylaldyş split sistemalary zor bilen aýyrdylar, jaýlaryň köçä çykýan aýnalaryny garaladylar, ýaşaýyş jaýlaryň golaýynda awtoulaglaryň goýulmagyny we goýy reňkli awtoulaglaryň ulanylmagyny gadagan etdiler.
Türkmenistanyň hökümetiniň ýaňy-ýakynda yglan eden sanlaryna görä, “ösüş we abadançylyk” maksatly gurluşyklara döwlet gaznasyndan 43 milliard dollar möçberinde pul sarp etmek göz öňünde tutulýar.


text:
Türkmen halkymyzyñ Beýik Filosofy hem Akyldar Şahyry Magtymguly Pyragynyñ Şygyryet güni mynasybetli: Kitap hem Kitaphana.
Türkmen halkymyzyñ Beýik Filosofy hem Akyldar Şahyry Magtymguly Pyragynyñ Şygyryet güni mynasybetli: Kitap hem Kitaphana.[üýtget | edit source]
XVIII – XIX asyrlarda parlak ýyldyzlary bolup dünyä inen nusgawy edebiýatymyzyñ wekilleri: Dӧwletmämmet Azady, Nurmuhammet Andalyp, Magtymguly Pyragy, Şeýdaýy, Gurbandurdy Zelili, Şabende, Mämmetweli Kemine, Mollanepes, Seýitnazar Seýdi, Annagylyҫ Mätäji we başgalar. Atlary altyn harplar bilen taryha ýazylan şahslarymyzyñ biri-de, Magtymguly atamyzdyr. Umumyadamzat medeniýetimiziñ rӧwşen ҫyraglarynyñ biri, beýik şahyr, akyldar alym, belent mertebeli Magtymgyly atamyzyñ, 2014-nji ýylda 290-ýyllygy uly dabara bilen bellenilip geҫildi. Bu uly senäni, Hormatly Prezidentimiz Gurbanguly Berdimuhamedowyñ ýolbaşҫylygynda, diñebir Türkmenistanda däl, eýsem türkmenleriñ ýaşaýan ýurtlarynda, akyldar şahyrymyza hormat goýýan ähli dӧwletlerde dabaraly bellenilip geҫildi. Dӧwletmämmet atamyz dӧwrüniñ ýokary bilimli, abraýly şahslaryndan bolup, ol türki, arap, pars dillerini suwara bilipdir we sol dillerdäki golýazmalary ürҫ edip okap ӧwrenipdir. Olaryñ maşgalasynda uly bolmadyk kitaphana bolupdyr. Kitaphananyñ hazynasy Türkmen, türki, pars, arap dillerindäki dürli mazmunly kitaplardan düzülipdir. Magtymgyly atamyzyñ kitaplar hem kitaphanalara bolan hӧwesi entäk 3-4 ýaşlaryndaka başlapdyr. Onuñ ata-enesinden soñ gӧzüni aҫyp gӧreni kitap bolupdyr. Onuñ kitaba, bilime, sowada bolan hӧwesiniñ ir oýanmagynda kakasy Dӧwletmämmet ahunyñ, güniñ dowamynda birnäҫe sagatlap kitap okap, dӧredijilik, hat-ýazuw işleri bilen meşgullanmagy ӧz täsirini ýetiripdir. Magtymguly atamyzyñ zehinliliginiñ aýratynlygy onuñ ҫagalykdan dürli dilleri ӧwrenmeklige bolan ukybydyr. Onuñ ilkinji mekdep mugallymy barada, gӧrnükli edebiýatҫy-alymymyz Mäti Kӧsäýew: “Niýazsalyh diýen adam Magtymgulynyñ ilkinji mugallymy bolyar. Onuñ ajaýyp zehinliligi, kitaplary ҫakdanaşa kӧp okaýanlygy Azadyny hem mollasyny bir tarapdan guwandyrsa, ikinji tarapdan howatyrlandyrýardy” diýip belleýär. Magtymguly atamyz “Düşen günlerim “- atly goşgusynda: “Onbirimde tutdym dӧwlet galamy, okyp-okyp magny saҫan günlerim”- diýip onuñ eýýäm enҫeme kitaplary okandygyny, galybersede 10-12 ýaşlaryndan eline galam alyp goşgy düzüp başlandygyny habar berýär. Şol ýyllarda geljekki, beýik şahyrymyzyñ durmuşynda uly waka bolup geҫýär. Ony Magtymguly atamyz ӧzüniñ “Turgul”- diýdiler” atly täsin hem täsirli goşgusynda şeýle beýan edýär: “Bir gije ýatyrdym, tünüñ ýarynda, Bir dӧrt atly gelip: “Turgul”- diýdiler” “Men bilmedim, birzat guýdy üstümden, ýolugan dӧwrandyr, “sürgül”-diýdiler” “Ẏel boldum, ýügürdim ýerniñ damarna, nazarym ýetişdi Arşyñ keremne” Magtymguly atamyzyñ zehininiñ, düşünjesiniñ, biliminiñ kämilleşmeginde obadaşlarynyñ esasanam ýaşuly adamlaryñ täsiri uly bolupdyr. Sebäbi ol 10-12 ýaşlaryndan gijelerine adamlaryñ üýşen ýerlerinde (metjitlerde, ӧýlerde) dessanlary, dini kitaplary labyzly okap berer ekeni. Bu medeni ҫäre häli-häzire ҫenli dowam edip gelýär. Häzirki wagtda radio hem telegepleşiklerde bu ҫäreler yzygiderli alnyp barylýar. Magtymguly atamyz okan dessanlarynyñ gahrymanlaryny Ẏusup hem Züleýhany, Leýli hem Meƶnuny, Gül hem Bilbili, Şirin hem Perhady birnäҫe goşgularynda ussatlyk bilen beýan edýär. Muña mysal edip Beýik şahyrymyzyñ “Sӧýmüşem seni”- atly şygyrynda: “…Aşyk Ẏusup – Züleýhany…,” “…Meƶnun – Leýli perizady…,” “…Aşyk Perhat ol Şirini…,” “…Seýpelmelek – Mahjemaly…,” “…Aşyk Nowruz, Gül – Ferhary…,” “…Aryzda Ganwar Arzyny...,” “…Misli ol Tahyr Zӧhräni…,” “…Aşyk Garyp Şasenemi…, Sӧýen dek sӧýmüşem seni” - diýip, edebi ҫeper usul bilen okan yşky – liriki dessanlarynyñ atlaryny birin – birin getirýär. Şygyrýetin taryhy – ylmy düşünjeleriniñ gӧzleginde bolup ýӧren ýaş Magtymguly atamyzyñ, gündogar edebiýatynyñ beýik şahsyýetleriniñ dürli formalarda ýazan goşgularyny bilesigelijilik, yhlas bilen, düýpli ӧwrenýär. Olaryñ eserleri, geljekki beýik şahyrymyza, şygyrýet sungatyny iҫgin ӧwrenmeklige uly ýardam berýär. Magtymguly atamyz ҫagalygyndan diñe bir şygyrýet sungatyna ulaşman, eýsem ol belesigelijilikli taryh, filosofiýa, geografiýa, biologiýa, älem giñişligi, matematika, fizika ylymlaryna degişli kitapdyr golýazmalary hem okapdyr. Magtymguly atamyz ӧz milletiniñ, watanynyñ taryhy bilen ýaşlygyndan tanyşyp, ӧwrenip başlapdyr. Sebäbi Dӧwletmämmet ahunyñ durmuşunyñ esasy maksady il-gününi agzybirlikde, abadanҫylykda ýaşatmak bolupdyr. Şonuñ üҫin Magtymguly atamyzyñ hem ýaşlygyndan, ӧmrüniñ soñky günlerine ҫenli esasy maksady şol bolupdyr. Ol hem iliñ agzyny bir etmekligiñ, adalatly dӧwlet gurmaklygyñ ýollaryny, taryhy, filosofiki kitaplardan gӧzläpdir we kakasy Dӧwletmämmet ahunyñ “Wagzy-Azat”, Kabus ibn Waşymgiriñ “Kowusnama”, Nyzamylmülkiñ “Syýasatnama” atly eserlerini we beýleki eserleri enҫeme gezek okapdyr. Haҫanda biz Magtymguly atamyzyñ goşgularyny okanymyzda, kӧp sanly anyk taryhy, ylmy-ҫeper maglumatlara duşýarys. Olar diñe bir Türkmen halkymyzyñ, watanymyzyñ taryhlary bilen baglanyşykly bolman eýsem ýer ýüzündäki Aziýa, Afrika, Ẏewropa ýaly ýurtlardaky dürli halklardyr dӧwletlere degişli maglumatlar kän. Şonuñ üҫin hem Magtymguly atamyza gӧrnükli gündogar alymy Ẏ.E. Bertels ýӧne ýerden “Jemşidin jamy”-diýmändir. Aýratyn zehinli Magtymguly atamyz-ýaşlygyndan okan kitaplarynyñ mazmunlaryny dolulygyna ýat tutypdyr. Ẏigitlik müҫesine ymykly giren Magtymguly atamyz ӧzüniñ: “Kӧnlüm istär gezsem dünyä-älemni, ganatym ýok, uҫa bilmen neýlaýin. Okyr men,gӧrer men barҫa kelamy, magnysyny saҫa bilmen, neýläýin”-diýip ӧzüniñ ylmy-ҫeper dӧredijiliginiñ entäk kemterdigini duýýar we uzak oýlanmalardan soñ, dogan-garyndaşlaryna maslahat salyp, olaryñ razylygydyr-goldawlaryny alyp, okuwyny medreselerde dowam etdirmekligi ýüregine düwýär. Magtymguly atamyz başda türkmenleriñ arasynda belli bolan, Halaҫ etrabynyñ Gyzylaýak obasyndaky “Idris baba” medresesinde bir ýyla ýakyn okapdyr. Şol wagtlar ol şol ýerde ady belli bolan Nyýazguly ahun bilen tanyşypdyr we olaryñ arasynda halypa-şägirt gatnaşygy ýola goýulypdyr. Magtymguly atamyz Nyýazguly ahundan ӧzüne gerekli bolan sapaklary alypdyr we ol Lebapda ýaşan wagty, okan medresesinden başga Kerki, Garabekewül, Çärjew, Darganata ýaly obalardyr-şäherlerde bolup, olaryñ ýaşaýyşlary, taryhy ýadygärlikleri bilen tanşyp, okumyş adamlar bilen duşuşyp, sӧhbetdeş bolup, olarda bar bolan kitaplary okap, täze dürli maglumatlary toplapdyr. Idris baba medresesiniñ ahunynyñ ýogalmagy bilen, onda okuw togtapdyr we şol sebäpli hem Magtymguly atamyz okuwyny dowam etdirmek üҫin, Buhara şäherine gidipdir. Ol Buharanyñ Gӧgeldaş medresesinde Siriýadan ҫagyrylan mugallym asly Türkmen bolan Nury Kazym bilen tanyşypdyr we dostlaşypdyr. Akyldar atamyz okuwyndan boş wagtlaryny medresäniñ hem-de şäheriñ beýleki jemgyýetҫilik kitaphanalarynda, ӧzüni gyzyklandyrýan kitaplary okamak bilen meşgullanypdyr. Şeýlelikde Magtymguly atamyza Buharanyñ Gӧgeldaş medresesini tamamlamak hem miýesser etmändir. Medresede ýüze ҫykan käbir maglumatlara gӧrä, ilki Nury Kazym soñ Magtymguly atamyz bu medresani taşlamaly bolupdyrlar. Medresäni taşlanlaryndan soñ, iki dost ilki Lebapdyr-Mary sebitlerinde, welaýatlaryñ taryhy ýerlerine, gӧrnükli şahyrlaryñ guburlaryna zyýarat edipdirler we tanyşypdyrlar. Soñra olar Ӧzbegistanyñ, Samarkant, Margelan ýaly şäherlerinde bolup, olaryñ ilaty, gӧrnükli şahslary, taryhy ymaratlary we medeni merkezleri bilen tanyşyp häzirki, Gazagystanyñ ҫäklerine geҫipdirler. Ondan soñra olar Hindistanyñ demirgazyk ҫäklerindäki Islamabad, Lahor ýaly şäherlerinde bolup, ol ýerlerdäki kitaphanalarda ylmy wekiller bilen sӧhbetdeşlikleri geҫiripdirler. Iki ýyldan gowrak syýahatҫylykdan soñ, jahankeşde şahyr Magtymguly atamyz Hywadaky Şirgazy medresesinde okap başlapdyr. Hywada jemgyýetҫilik hem-de ýӧriteleşdirilen kitaphanalaryñ enҫemesi bolupdyr. Pelsepeҫi şahyr Magtymgyly, mümkinҫilikler bolan wagty medresäniñ mugallymlary bilen sӧhbetdeş bolup, olardan kӧp zatlary ӧwrenipdir. Ol ӧzüniñ “Gӧzel Şirgazy” –atly goşgusynda: “Sende tälim aldym, aҫyldy gӧzüm”-diýip belleýär. Magtymguly atamyz medresede okan ýyllarynda diñe bir Türkmen taryhy bilen gyzyklanman, eýsem gündogar halklarynyñ, arap ýurtlarynyñ hemde Ẏewropa dӧwletleriniñ taryhy bilen hem iҫgin gyzyklanyp, olar boýunҫa kitaplary ürҫ edip okapdyr. Umuman, akyldar atamyz, dana şahyr, ӧñdengӧrüji-alym we dünýewi ylymlardan baş ҫykaryp bilen, beýik şahsyýet bolupdyr hem-de onuñ kitaplar we kitaphanalar bilen gatnaşygy, dostlugy ӧmrüniñ soñky pursatlaryna ҫenli dowam edipdir. 2016-njy ýylyñ Gahryman Arkadagymyzyñ başlangyjy bilen Mirasa sarpa goýmak, Watany ӧzgertmek ýyly diýlip atlandyrylmagy biz talyp ýaşlaryñ kalplarymyzda ҫäksiz guwanҫ duýgusyny dӧretdi. Bu dӧwletli geҫmiş mirasymyza bolan hormatyñ hem-de sӧýginiñ subutnamasydyr. Berkarar dӧwletimiziñ bagtyýarlyk dӧwründe milli medeniýetimize, onuñ aýrylmaz bӧlegi bolan edebiýat-sungatymyza giñ ýol acyldy. Goý, biz ýaşlara şular ýaly mümkinҫilikleri dӧredip beryän milli Liderimiziñ jany sag, ӧmri uzak bolsun. Il-ýurt bähbitli tutýan tutumly işleri mundan beýlägem rowaҫ alsyn. Taýýarlan: Halkara Ynsanperwer Ylymlary we ӧsüş Uniwerstitetiniñ Filosofiya hünäriniñ ikinji ýyl talyby Gülşat Gylyҫýazowa.


text:
Orsýetde prezident Wladimir Putine garşy geçirilmegi planlaşdyrylan protestlerden bir gün öň, ýurduň dürli şäherlerinde oppozision syýasatçy Alekseý Nawalnynyň tarapdarlary tussag edildi.
4-nji maýdaky tussag etmeler Sankt-Peterburg, Çeboksari, Kemerowo, Tambow, Rýazan, Krasnoýarsk we Krasnodar şäherlerinde amala aşyryldy.
Şol tusag edilenleriň ählisi halk üýşmeleňini geçirmek baradaky düzgünleri bozmakda aýyplanýar.
Bu aralykda, Orsýetiň Ural sebitiniň Ýekaterinburg şäherinde polisiýa Nawalnynyň regional edaralarynda gözlegleri geçirip, 5-nji maýda geçirilmegi planlaşdyrylýan ýörişleri mahabat edýän kagyzlary konfiskasiýa edip başlady.
1999-njy ýyldan bäri Orsýetiň prezidenti ýa-da premýer-ministri wezipesinde saklanyp gelýän Putiniň 7-nji maýda alty ýyl möhlet bilen täzeden prezidentlige kasam etmegine garaşylýar.


text:
TM HYZMAT BILMELI
Futbol kluby "Juventus"
Juventus - ( ita. Juventus Football Club [ju.ˈvɛn.tus]; lat. iuventus — ýaşlyk ) italiýanyň professional ( hünärmen ) klublarynyň biri , Ewropanyň we dünýäniň köne hem-de tituly klublaryndan biri. Juventus 1897-nji ýylynda esaslandyryldy. Juventus İtaliýanyň in tituly klublaryndan biri.
Fifa netijesine görä Juventus XX asyryň iň gowy klublarynyň içinde 7 ýeri aldy. Juventus'yň iň belli lakam'larynyň biri " Öňki sinora * ( gyz , aýal maşgala we ş.m )". Kluby hem şeýle " İtaliýanyň gelinin " diýen lakap'y hem bar .
2017-nji ýylyň 1-nji iýulyndan bäri " Alians Stadion " Juventus'uň stadiony, we 7 ýyl şertnama boýunça stadionyň ady "Alians Stadion" bolar .
Makala baha ber:
Okaldy: 77. Şü gün okaldy: 4
Makala hakda pikiriňiz paýlaş! (diňe adyňyzy görkezseňiz bolýar)comments powered by HyperComments
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
DJ Yazzo
DJ, DJ producer, aýdym-sazlara we toý-dabaralar üçin DJ hyzmatlary...
-
BAGT ŞÄHER
-
Салон Красоты LAKSHMI
-
Салон Красоты HAIR ARTIST


text:
Önümçilik we gurluşyk işleri üçin harytlar VIP
QR code | Gurallary bozýandygyny duýdyr
Türkmen Reklama bilen habarlaş
http://naydizdes.com/tm/27225
Telefon : +99361147938 (imo)
Türkmen Reklama tarapyndan goşulan bütin bildirişleri görkez (355)
Hormatly döwlet we hususy eýeçiligindäki edara-kärhanalar we telekeçiler!
Biz önümçilik we gurluşyk işleri üçin zerur bolan suw gyzdyryjylaryny (kotýollary), bug peçlerini, polietilen suw we gaz geçiriji turbalaryny, baglary suwarmak üçin damjaly suwaryjy turbalaryny, profilleri Size hödürleýäris.
Tel: +99361147938. (imo)
email: [email protected]


text:
Türkmenistanyň prezidenti Aziada-2017 oýunlarynyň geçýän pursadynda paýtagtyň awtomobil ýollarynda tertip-düzgüniň üpjün edilmeginiň “wajypdygyny” belledi.
Geçen şenbe güni geçirilen Ministrler Kabinetiniň we Döwlet howpsuzlyk geňeşiniň bilelikdäki mejlisiniň dowamynda Gurbanguly Berdimuhamedow şu ýylyň sentýabrynda geçjek oýunlaryň dowamynda, ýolagçylara hyzmat etmegiň hilini we medeniýetini ýokarlandyrmagyň zerurdygyny hem nygtap, bu meseleleriň degişli ýolbaşçylaryň hemişe üns merkezinde durmalydygyny hem sözüne goşdy.
Emma Berdimuhamedow Aşgabadyň ýollaryndaky tertip-düzgün, şeýle-de ýolagçylara edilýän hyzmat bilen baglylykda, anyk nähili bärden gaýtmalaryň, kemçilikleriň bardygyny agzamady. Şeýle-de, ol beren tabşyrygy boýunça takyk nähili çäreleriň görüljekdigi dogrusynda hiç zat aýtmady.
Prezidentiň bu ugurdaky çykyşy bilen birlikde, aşgabatlylar eýýäm birnäçe günden bäri “onsuz hem berk” diýip, häsiýetlendiren köçe-ýol gözegçiligiň has-da pugtalandyrylandygyny aýdýarlar.
“Ozal diňe protokol köçelerinde berk gözegçilik bolan bolsa, indi oňa ýanaşyk, mikroraýonlarynyň içinden geçýän ýollarda hem gözegçilik güýçlendi. Indi 3-4 günden bäri, Polisiýanyň Ýol Gözegçilik, şeýle-de patrul gulluklarynyň işgärleri ýanaşyk ýollarda gije-gündiziň dowamynda hiç hili ulagyň durmagyna, hatda sähelçe wagt säginmegine rugsat bermeýärler” diýip, Aşgabadyň Parahat 1 etrapçasynyň ýaşaýjysy gürrüň berdi.
Onuň sözlerine görä, ulagyň durmagynyň gadagandygyny alamatlandyrýan ýörite ýol belgisi bolmasa-da, polisiýanyň işgärleri, kä halatlarda gödek görnüşde, ýörite ses gataldyjy enjamlar bilen säginen ulagyň döwlet belgisini agzap, onuň tizden-tiz hereketini dowam etdirmegini talap edýärler.
Şol bir wagtda, ýurduň beýleki künjeklerinden gelýän türkmenistanlylaryň, ýagny welaýat belgili ulaglaryň Aşgabada goýbermezlik düzgüniniň eýýäm iki ýyl çemesi dowam etmegi bilen birlikde, häzir patagatyň dürli çäklerinde ýörite barlag-gözegçilik nokatlary we duralgalary ýola goýlup başlandy.
Mundan bir hepde ozal Aşgabadyň gündogarynda, paýtagtdan 16 kilometr daşlykdaky awtoduralganyň gurluşygy tamamlanyp, onda mundan beýläk Ahal welaýatynyň gündogaryndan, şol sanda Tejenden, Kakadan, Saragtdan hem-de Lebap we Mary welaýatlaryndan gelýän awtoduralgalar paýtagta salynman saklanarlar.
Şeýle-de, paýtagtyň demirgazygynda, Çoganly posýologyndan eýýäm gurlan awtoduralgada Daşoguz welaýatyndan hem-de Ahalyň demirgazyk etraplaryndan, şol sanda Ruhabatdan, Derweze, Bokurdak, Ýerbent ýaly posýolkalardan gelýän ulaglar Aşgabada goýberilmän, şol ýerde saklanmaga mejbur edilýärler.
Mundanam başga, häzirki wagt Aşgabadyň günbatarynda, paýtagtdan 25 kilometr çemesi daşlykda, Babaarap obasynyň günorta-günbatarynda ýene bir barlag-gözegçilik nokadynyň we awtoduralganyň gurluşygy alnyp barylýar. Atlandyrylmasyzlygyny soran polisiýanyň ýokary derejeli bir işgäriniň Azatlyk Radiosynyň habarçylaryna aýtmagyna görä, bu ýerde Balkan welaýatyndan we Ahalyň günbatar etraplaryndan: Gökdepeden, Bäherdenden... gelýän awtoulaglar hem saklanyp, olaryň Aşgabada girmeginiň öňi alynar.
Aşgabadyň çäginde saklanan welaýat belgili ulaglarda gelen türkmenistanlylar, mundan soň paýtagta ýörite bellenen awtobuslarda aşmaly bolarlar.
Bu çäklendirmeleriň ýurduň beýleki künjeklerinden her dürli sebäp bilen Aşgabada gelýän türkmenistanlylaryň hereket azatlygyna ýetirýän täsirleri bilen birlikde, welaýatlarda gök-bakja önümleriniň ýetişdirip, paýtagtyň bazarlaryna getirip satýanlara hem ýaramaz täsir ýetijekdigine üns çekilýär.
“Indi gawun, garpyz, bakja önümleri ýetişip başlar. Paýtagta getirip satmasak, bärde onuň hyrydary az. Polisiýa ýüz tutanymda, ‘tapawudy ýok, ulagyň Aşgabada salynmaz’ diýip jogap berdiler. Indi ol eklenjimizem kesilene meňzeýär” diýip, bäherdenli kärendeçileriň biri gürrüň berdi.
Ýeri gelende bellesek, ne hökümet maslahatlarynda, ne-de döwlet mediasynda ýurduň transport gatnawyna girizilen çäklendirmeleri ýa-da indi giriziljek täze düzgünler barasynda ilat köpçüligine hiç hili habar berilmeýär.


text:
Türkmenistanyň hökümet başlygynyň orunbasary, daşary işler ministri Raşid Meredow 4–5-nji dekabrda Hazarýaka döwletleriniň daşary işler ministrleriniň Moskwada geçiriljek maslahatyna gatnaşar. Bu barada türkmen hökümetiniň 1-nji dekabrdaky mejlisinde habar berildi.
TDH döwlet habar gullugynyň maglumatyna görä,Moskwa duşuşygynda Hazarýaka döwletleriniň Baştutanlarynyň V sammitiniň gün tertibi bilen bagly meselelere garalar. Döwlet baştutanlarynyňnobatdaky sammitiniň 2018-nji ýylda Gazagystanda geçirilmegine garaşylýar.
Şunuň bilen baglylykda, Hazarýaka sebitiniň daşary syýasat edaralarynyň ýolbaşçylary Hazar deňziniň hukuk derejesi hakynda konwensiýanyň taslamasyna aýratyn üns bererler diýip, habarda bellenilýär.
Hazarýaka döwletleri Kaspiniň hukuk durumyny kesgitlemek üstünde ozalky Sowet Soýuzy dargaly bäri iş alyp barýarlar.


text:
26 Ağustos 2015 Çarşamba
Türkmenistanyň Prezidenti we Bolgariýayň Premýer-Ministriniň BILELIKDÄKI BEÝANNAMASY
Türkmenistanyň Prezidenti Gurbanguly Berdimuhamedowyň çakylygy boýunça Bolgariýa Respublikasynyň Premýer-ministri Boýko Borisow 2015-nji ýylyň 24-25-nji awgusty aralygynda Türkmenistanda resmi saparda boldy.
Meseleleriň giň toplumyny öz içine alýan we dostluk, özara düşünişmek we hoşniýetlilik ýagdaýynda geçen gepleşikleriň dowamynda Türkmenistanyň Prezidenti we Bolgariýa Respublikasynyň Premýer-ministri ikitaraplaýyn hyzmatdaşlygyň yzygiderli ösdürilýändigini kanagatlanma bilen bellediler. Olar iki döwletiň arasyndaky ýokary derejedäki duşuşyklary arnala aşyrmagyň möhümdigini aýratyn belläp geçdiler. Bu duşuşyklar ikitaraplaýyn gatnaşyklary giňeltmäge, hyzmatdaşlygyň täze ugurlaryny ýüze çykarmaga we şertnama-hukuk binýady gowulandyrmaga mümkinçilik berýär.
Özara bähbitli hyzmatdaşlygy we ikitaraplaýyn gatnaşyklary mundan beýläk-de ösdürmek we berkitmek maksady bilen, Türkmenistanyň Prezidenti we Bolgariýa Respublikasynyň Premýer-ministri dürli derejede Hökümet wekiliýetleriniň sapariaryny amala aşyrmaga hem-de ikitaraplaýyn we halkara gatnaşyklarynyň meseleleri boýunça yzygiderli pikir alyşmaga, şol sanda halkara duşuşyklarynda beýan edilen, iki ýurduň garaýyşlaryna degişli maglumatlary alyşmaga, şeýle hem Daşary işler ministrlikleriniň arasynda syýasy geňeşmeleri geçirmäge taýýardyklaryny beýan etdiler.
Ýolbaşçylar söwda-ykdysady gatnaşyklary mundan beýläk-de çuňlaşdyrmagyň zerurdygyny biragyzdan tassykladylar we deňlik, özara bähbit ýörelgeleri esasynda ykdysady hyzmatdaşlygy işjeňleşdirmäge gönükdirilen tagallalary goldadylar. Olar özara haryt dolanyşygyny, maýa goýumlaryny ösdürmegiň, şeýle hem 2008-nji ýylyň 19-njy dekabrynda Aşgabatda gol çekilen, Ykdysady hyzmatdaşlyk hakynda Türkmenistanyň Hökümeti bilen Bolgariýa Respublikasynyň Hökümetiniň arasyndaky Ylalaşygyň çäklerinde ikitaraplaýyn hyzmatdaşlygyň mümkinçiliklerini doly peýdalanmagyň zerurdygyny bellediler. Şu maksatlara ýetmek üçin Taraplar ykdysady we ylmy-tehniki hyzmatdaşlygyň ähli görnüşlertni ösdürmäge, bilelikdäki kärhanalary döretmäge we iki ýurduň ykdysady is ýöredijileriniň arasynda göni gatnaşyklary ýola goýmaga hemmetaraplaýyn goldaw bermegi dowam ederler. Yolbaşçylar Ykdysady hyzmatdaşlyk boýunça hökümetara türkmen-bolgar toparynyň alyp barýan işinde bu ugurda edilýän bilelikdäki tagallalaryň öz beýanyny tapmalydygyny bellediler. Olar Toparyň 2011-nji we 2014-nji ýyllarda, degişlilikde Sofiýada we Aşgabatda geçirilen iki mejlisinde gazanylan netijelere oňyn baha berdiler we Toparyft üçünji mejlisiniň geçirilmeginiň hyzmatdaşlyk etmek üçin täze mümkinçilikleri ýüze çykarmaga ýardam berjekdigine ynam bildirdiler.
Taraplar gurluşyk, energetika, ulag we kommunikasiýalar, syýahatçylyk, oba hojalygy we azyk senagaty pudaklaryny hyzmatdaşlyk etmegiň ileri tutulýan ugurlary hökmünde kesgitlediler.
Türkmenistanyň Prezidenti we Bolgariýa Respublikasynyň Premýer-ministri 2008-nji ýylyň 19-njy dekabrynda Aşgabatda gol çekilen, Energetika babatda hyzmatdaşlyk etmek hakynda Turkmenistan bilen Bolgariýa Respublikasynyň arasyndaky Özara düşünişmek hakyndaky Ähtnamanyň esasy bolup durýan, energetika babatda hyzmatdaşlyk etmek boýunça gazanylan ikitaraplaýyn ylalaşyklaryň möhüm ähmiýetini ýene-de tassykladylar.
Bolgar tarapy tebigy gazyň çeşmelerini we ony Ýewropa ibermegiň ugurlaryny diwersifikasiýalaşdyrmak mümkinçiligi babatda Bolgariýanyň we Ýewropa Birleşiginiň energetiki howpsuzlygy üçin Türkmenistanyň uly ähmiýetiniň bardygyny belledi.
Şunuň bilen baglylykda, Taraplar 2008-nji ýylyň 26-njy maýynda gol çekilen, Energetika babatda hyzmatdaşlyk etmek hakynda Turkmenistan bilen Ýewropa Birleşiginiň arasyndaky Özara düşünişmek hakyndaky Ähtnamanyň möhüm ähmiýete eýedigini bellediler we şol Ähtnamada göz öňünde tutulan maksatnamalara ýetmek üçin hyzmatdaşlygy dowam etmäge taýýardyklaryny tassykladylar.
Taraplar Türkmenistanyň we Bolgariýa Respublikasynyň ulag we üstaşyr geçirmek mümkinçiliklerini ulanmakda, ulag üpjünçilik ulgamyny ösdürmekde, Hazar deňziniň we Gara deňziň porüarynyň mümkinçiliklerini işjeň peýdalanmak bilen, Aziýa bilen Ýewropanyň arasynda ýükleriň daşalmagyny üpjün edýän halkara ulag geçelgelerini döretmekde hyzmatdaşlyk etmäge çalyşýandyklaryny beýan etdiler.
Ýolbaşçylar Turkmenistan bilen Bolgariýa Respublikasynyň arasynda medeniýet, ylym, bilim, syýahatçylyk we sport babatda, şol sanda ylym we medeniýet wekilleriniň duşuşyklaryny guramak arkaly, gatnaşyklary we alyşmagy berkitmäge özara gyzyklanma bildirýändiklerini beýan etdiler.
Halkara häsiýetli meseleler ara alnyp maslahatlaşylanda, Türkmenistanyň Prezidenti we Bolgariýa Respublikasynyň Premýer-ministri Merkezi Aziýa we Günorta-Gündogar Ýewropa sebitlerinde ynanyşmak we özara düşünişmek ýagdaýyny pugtalandyrmaga we parahatçylygy hem-de durnuklylygy berkitmäge gyşarnyksyz ýardam bermäge Türkmenistanyň we Bolgariýa Respublikasynyň özara çalyşýandyklaryny we taýýardyklaryny bellediler.
Şunuň bilen baglylykda, olar Turkmenistan bilen Bolgariýa Respublikasynyň arasynda hyzmatdaşlygyň pugtalanmagynyň sebit we bütindünýä derejesinde parahatçylygyň, durnukly ösüşiň we howpsuzlygyň bähbitlerine hyzmat edýändigini beýan etdiler we bu ugurda hyzmatdaşlyk etmegi ikitaraplaýyn görnüşde hem, Birleşen Milletler Guramasynyň, Ýewropada Howpsuzlyk we Hyzmatdaşlyk Guramasynyň we beýleki halkara guramalarynyň çäklerinde hem ösdürmäge taýýardyklaryny tassykladylar.
Bolgariýa Respublikasynyň Premýer-ministri Türkmenistanyň Prezidentini Türkmenistanyň hemişelik bitaraplygynyň halkara derejesinde ykrar edilmeginiň 20 ýyllygynyň bellenilmegi mynasybetli gutlady. Dünýä bileleşiginiň hemişelik bitaraplygy goldaýandygy Birleşen Milletler Guramasynyň Baş Assambleýasynyň 1995-nji ýylyň 12-nji dekabrynda we 2015-nji ýylyň 3-nji iýunynda kabul eden rezolýusiýalarynda öz beýanyny tapdy.
Bolgariýa Respublikasy Merkezi Aziýada we Hazar deňzi sebitinde Türkmenistana möhüm hyzmatdaş hökmünde garaýandygyny hem-de onuň sebitde parahatçylygy we durnuklylygy berkitmäge gönükdirilen tagallalaryny goldaýandygyny tassyklady. Turkmenistan hem, öz gezeginde, Günorta-Gündogar Ýewropada we Gara deňzi sebitinde Bolgariýa Respublikasyna möhüm hyzmatdaşlaryň biri hökmünde garaýandygyny tassyklady.
Taraplar Owganystanda parahatçylygy we dumuklylygy berkitmegiň, bu ýurduň ykdysadyýetini dikeltmegiň Merkezi Aziýada dumuklylygy üpjün etmekde möhüm ähmiýete eýedigini beýan etdiler. Owganystanda dumuklylygy we ösüşi üpjün etmäge Türkmenistanyň we Bolgariýanyň oňyn goşandygynyň bardygyny belläp geçdiler. Täze wehimleriň şertlerinde sebitde ykdysady hyzmatdaşlygy ösdürmekde, üpjünçilik ulgamyna degişli ileri tutulýan bilelikdaki taslamalary amala aşyrmakda Turkmenistan möhüm orny eýeleýär.
Sebitde howpsuzlygy, durmuş-ykdysady ösüşi üpjün etmekde Merkezi Aziýa üçin Ýewropa Bileleşiginiň Strategiýasynyň amala aşyrylmagynyň möhüm ornunyň bardygyny belläp, Taraplar oňa ýokary baha berdiler. Hyzmatdaşlyk etmek barada Turkmenistan bilen Ýewropa Birleşiginiň arasyndaky Ylalaşygyň güýje girmeginiň olaryň gatnaşyklarynda giň mümkinçiligi açmaga goşant goşjakdygyna ynanýarlar.
Taraplar neşekeşligiň garşysyna göreşmek (CADAP) we serhet gözegçiligi (BOMCA) boýunça Ýewropa Birleşiginiň Strategiýasynyň maksatnamalarynyň üstünlikli amala aşyrylmagyny goldaýarlar.
Halkara howpsuzlygynyň täze wehimlerine we howplaryna, şol sanda terrorçylyga, adam söwdasyna, transmilli jenaýatçylyga, neşe serişdeleriniň^ psihotrop maddalaryň we ýaraglaryň bikanun dolanyşygyna garşy üstünlikli göreşmek maksady bilen, Türkmenistanyň Prezidenti we Bolgariýanyň Premýer-ministri ikitaraplaýyn we halkara derejesinde netijeli hyzmatdaşlygy ösdürmäge çalyşýandyklaryny beýan etdiler.
Ýolbaşçylar geçirilen ýokary derejedäki gepleşikleriň netijelerinden doly kanagatlanýandyklaryny beýan etdiler hem-de gazanylan ylalaşyklary üstünlikli amala aşyrmaga ýardam bermäge taýýardyklaryny bellediler.
Bolgariýa Respublikasynyň Premýer-ministri Boýko Borisow Türkmeni stanyň Prezidenti Gurbanguly Berdimuhamedo wyň, Türkmenistanyň Hökümetiniň we halkynyň mähirli kabul edendikleri üçin minnetdarlyk bildirdi hem-de Türkmenistanyň Baştutanyny Bolgariýa Respublikasyna resmi sapar bilen barmaga çagyrdy.
Aşgabat şäheri, 2015-nji ýylyň 25-nji awgusty
Türkmenistanyň Bolgariýa Respublikasynyň
Prezidenti Premýer-ministri
Gurbanguly Berdimuhamedow Boýko Borisow
Türkmenistanyň Prezidenti we Bolgariýayň Premýer-Ministriniň BILELIKDÄKI BEÝANNAMASY
Kaydol: Kayıt Yorumları (Atom)


text:
3 Haziran 2016 Cuma
Türkmenistanyň we Owganystanyň Daşary Syýasat Edaralarynyň Arasynda Geňeşmeler Geçirildi
Paýtagtymyzda Türkmenistanyň we Owganystan Yslam Respublikasynyň daşary syýasat edaralarynyň arasynda syýasy geňeşmeler boldy, Owganystanyň wekiliýetine daşary işler ministriniň orunbasary Hikmat Halil Karzaý ýolbaşçylyk edýär.
Türkmenistanyň DIM-inde geçirilen duşuşygyň barşynda taraplar ikitaraplaýyn gatnaşyklary ösdürmegiň mümkinçiliklerini, ileri tutulýan ugurlarda hyzmatdaşlygy giňeltmek boýunça mundan beýläkki çäreler, şol sanda syýasatda, sebit howpsuzlygynda, söwda-ykdysady, ýangyç-energetika ulgamlarynda, ulagda we beýleki pudaklarda hyzmatdaşlyk meselelerini ara alyp maslahatlaşdylar. Mundan başga-da iki döwletiň arasyndaky ynsanperwer ulgamyndaky, bilim we saglygy goraýyş babatynda hyzmatdaşlygy işjeňleşdirmegiň ähmiýeti nygtaldy.
Taraplar iri düzümleýin taslamalaryň – “Türkmenistan-Owganystan-Pakistan-Hindistan” gaz geçirijisi we “Türkmenistan-Owganystan-Täjigistan” demir ýolunyň taslamalarynyň iş ýüzünde amala aşyrylmagy bilen baglylykda, ýangyç-energetika toplumynda we ulag-aragatnaşyk ulgamynda hyzmatdaşylk meselelerini ara alyp maslahatlaşdylar.
Myhmanlar Türkmenistanyň Prezidenti Gurbanguly Berdimuhamedowyň ynsanperwer syýasaty netijesinde goňşy döwletde durnuklylygy üpjün etmäge hem-de Owganystanyň durmuş-ykdysady taýdan dikeldilmegine gönükdirilen hemişelik goldawy üçin türkmen liderine çuňňur hoşallyk sözlerini beýan etdiler.
Duşuşygyň jemleri boýunça metbugat maslahaty geçirildi, oňa Türkmenistanda bellige alnan daşary ýurt žurnalistleri we ýurdumyzyň köpçülikleýin habar beriş serişdeleriniň wekilleri gatnaşdylar.
Owganystanyň daşary işler ministriniň orunbasarynyň biziň ýurdumyzda bolmagynyň çäklerinde energetika, söwda we daşary ykdysady gatnaşyklar, bilim ministrliklerinde duşuşyklary geçirmek göz öňünde tutulýar.
Kaydol: Kayıt Yorumları (Atom)


text:
ABŞ-nyň prezidenti Donald Tramp Birleşen Ştatlaryň 2105-nji ýylda baglaşylan Eýranyň ýadro ylalaşygyndan çykýandygyny mälim etdi.
Tramp Eýranyň rezimine garşy ABŞ-nyň “ýokary derejeli ykdysady sanksiýalarynyň giriziljekdigini” mälim etdi.
ABŞ-nyň we dünýäniň beýleki iri bäş döwletiniň gatnaşmagynda gelnen ylalaşyga görä, Tähranyň ýadro programmasyny togtatmagynyň öwezine, Eýrana garşy girizilen sanksiýalar gowşudalypdy.
Eýranyň prezidenti Hassan Rohani Trampyň çykyşyna jogap edip, Tähranyň özüniň ýadro programmasyny ýaňadandan ýola goýmaga taýýardygyny aýtdy.
Fransuz prezidenti Emmanuel Makron Fransiýanyň, Germaniýanyň we Britaniýanyň Trampyň Ylalaşykdan çykmak kararyna gynanýandyklaryny belledi.


text:
S.A.Nyýazow adyndaky Türkmen oba hojalyk uniwersitetinde "Açyk gapylar" güni geçirilýär
S.A.Nyýazow adyndaky Türkmen oba hojalyk uniwersiteti 2018—2019-njy okuw ýylynda ýokary okuw mekdebine girmäge isleg bildirýän ýaşlary şu ýylyň 9-njy iýunynda “Açyk gapylar” gününe çagyrýar.
Bu günlerde ýaşlar ýokary okuw mekdebi bilen tanyşdyrylar, olara uniwersitete girmek üçin talap edilýän resminamalar, okuw mekdebinde okadylýan...
Türkmenistanda okuwçylaryň tomusky dynç alyş döwrüne taýýarlyk görülýär
Ministrler Kabinetiniň 11-nji maýda geçirilen mejlisinde döwlet Baştutanyna mekdep okuwçylarynyň tomusky dynç alyş möwsümini guramaçylykly geçirmek boýunça alnyp barylýan işler barada hasabat berildi.
Şu maksatlarda çagalar bilen medeni-dynç alyş çärelerini we dürli sport bäsleşiklerini guramak, mugallymlary we terbiýeçileri seçip al...
Maliýe netijeliligi, kuwwatly ykdysadyýet — abadan ýurt
«Maliýe we ykdysadyýet» ylmy-amaly žurnaly ýurdumyzyň habarlar giňişliginde 2018-nji ýylda peýda boldy. Hormatly Prezidentimiz Gurbanguly Berdimuhamedowyň Kararyna laýyklykda döredilen neşir iki aýdan bir gezek türkmen, rus we iňlis dillerinde çap edilýär.
Hünärmenler, ýokary düzümiň, häkimiýet edaralarynyň ýolbaşçylary, maliýe-ykdys...
Oňaýly ýaşaýyş jaýlary halkymyzyň abadançylygy barada döwlet aladasydyr
Düýn Ak bugdaý etrabynyň Änew şäherinde täze ýaşaýyş jaý toplumynda öýlere göçüp baranlara açarlary gowşurmak dabarasy boldy.
Dört gatly jaýlaryň taslamalary olaryň binýadynyň, üçeginiň we diwarlarynyň sazlaşykly çözgütleri esasynda işlenip taýýarlanyldy. Binalaryň gurluşygynda döwrebap ýylylyk saklaýjy serişdeler ulanyldy. Goşmaça k...
Alp Arslan adyndaky teatrda Zaki Zaýnulliniň “Baýryň aňyrsynda” atly powestiniň esasynda “Alty gelin” oýny goýuldy
1941-nji ýylyň awgusty... Ýanýoldaşlaryny urşa ugradan alty gelin olar ýygnanşyk nokadyndan bellenilen ýere obalaryndan altmyş kilometr uzaklykdaky Raýewka stansiýanyň üstünden geçip gitjek diýen habar eşidýärler. Gelinler söwerlerine taýýarlan tagamlaryny araba ýükleýärler, ýöne kolhozda oragyň gyzgalaňly döwri bolansoň olara at bermeýärler. Başly...
2018 — 2019-njy okuw ýylynda okuwa girmek isleýän ýaşlary «Açyk gapylar» gününe çagyrýar
Seýitnazar Seýdi adyndaky Türkmen döwlet mugallymçylyk instituty 2018-nji ýylyň 28-nji aprelinde we 12-nji maýynda sagat 14.00-da 2018 — 2019-njy okuw ýylynda okuwa girmek isleýän ýaşlar bilen «Açyk gapylar» gününi geçirýär.
«Açyk gapylar» gününde ýaşlara hormatly Prezidentimiziň milli bilim ulgamyny kämilleşdirmek barada alyp barýan...
Salam köne we täze agzalar
Salam köne we täze agzalar. Könelerden kimler bar, hany hä berin?
“Mollagara” şypahanasy
“Mollagara” şypahanasynda häzirki wagtda ýylyň bütün dowamynda nerw we daýanç hereket ulgamynyň keselleri, bogun keselleri, poliartritleri, ostehondrozy, infeksion rewmoartritleri, guryagyry, distrofiki artritleri, bursellýoz artritleri, bil agyry, nerwitleri, polinewritleri, poliomielitleri, osteohondrozy, oňurga kesellerini, önelgesizlik we peşew...
© talyplar.com 2007-den bäri diri
© talyplar.com 2007-den bäri diri yone ulanyjylar uchin oli
yurekdesh.ru 2017 achyldy admin naz edip yapdy yone ulanyjylar uchin hazirem diri
Sportuň olimpiýa göşrnüşleri fakultetiniň binasynyň gurluşygyna başlanyldy
Türkmenbaşy şaýolunyň ugrunda sportuň olimpiýa görnüşleri fakultetini döretmek boýunça işler başlandy, ol Milli sport we syýahatçylyk institutynyň düzümine girer. Ýokary okuw mekdebiniň binasynyň günorta tarapyndan Oguzhan köçesi bilen kesişýän ýere çenli on gektardan gowrak ýerde administratiw-okuw klasteri kemala getiriler.
“Ajaýyp...
Daşkentde türkmen däpleri we milli tagamlar görkezildi
Daşkentde Özbegistan Respublikasynyň Daşary işler ministrligininiň Özbegistan Respublikasynda ýerleşýän diplomatik wekilhanalary bilen bilelikde gurnan medeni däpleriň we milli tagamlaryň XVI gözden geçirilişi boldy. Çäre halklaryň ruhy bütewiligine we halkara ynsanperwer gatnaşyklary işjeňleşdirmäge gönükdirilendir.
Türkmenistanyň m...
Balkan welaýatynyň Gahrymanlary
Hususy habarçymyz Türkmenistanyň Kärdeşler arkalaşyklarynyň Milli merkeziniň Türkmenbaşy şäher geňeşiniň başlygy Aşyr Bezirgenow arhiw we muzeý maglumatlaryna salgylanyp şu aşakdakylary gürrüň berdi.
Söhbetdeşimiziň aýtmagyna görä, Balkan welaýatyndan 1941-1945-nji ýyllarda 35 müňe golaý adam Watany goramaga gidipdir. Şolaryň arasyndan Tür...
Sagdyn we ruhubelent ýaşlar Ýeňiş baýramyny bellediler
Hususy habarçymyz TDSG-nyň borçnamalaýyn harby gullukçysy Balhiýew Habib Mennikulowiç bilen söhbetdeş boldy. Söbetdeşimiziň aýtmagyna görä, 1941-1945-nji ýyllarda bolup geçen uruşda gazanylan Beýik ýeňiş adamzadyň taryhynda Watan goragy ugrunda gazanylan iň uly ýeňişleriň biri diýsek ýalňyşmarys. Ýagny, türkmen halky hem öňki SSSR-iň düzümine girý...
Gerçekler unudylmaýar
Beýik Ýeňiş gününiň senesi nesilleri we halklary, häzirki döwürde ýetilen sepgitleri, mähriban topragymyzy, onuň parahatçylygyny we asudalygyny, nesilleriň ýakyn we geljekki durmuşyny goramak üçin fronta giden türkmen esgerleriniň edermenligini berk baglanyşdyrýar. Türkmen halkynyň durmuşynda möhüm orun eýeleýär.
Mähribän Watanymyz, eziz tür...
Garagumforum öz işine başlady
Salam talyplar.
Salam dostlr we joralar.
Kop wagtdan bari ustunde işlap gelyan proektimiz Garagum forum oz isine baslady.
Heniz kabir kemcilikleri bar ayyrmaly gosmaly we turkmenca terjime edilmeli kabir frazalar bar. Bas sahypada heniz gurlusyklar dowam edyar :) yone forum sahypasy ulanmaga tayyar. Bu yetmezcilikler hem ya...
«Ynsanperwerligiň belent nusgasy»
Golaýda geçirilen Ministrler Kabinetiniň mejlisinde Milli Liderimiz 1941-1945-nji ýyllaryň Beýik watançylyk urşunda gazanylan Ýeňişiň 73 ýyllygy mynasybetli uruş weteranlaryna, tylda edermenlik görkezip zähmet çekenlere we uruşda wepat bolan Watan goragçylarynyň ýan-ýoldaşlaryna sowgatlary gowşurmak hakyndaky Permana gol çekdi.
Milli Lider...
Zyýanly wе ýarаmаz endiklеrdеn dаşlаşyň!!!
Mеn lukmаn Jumаmyrаt Аtаjаnоw. Ýurdumyzdа ähli uglаmlаr bоýunçа il-ýurt bähbitli tutumly işlеrin durmuşа gеçirilmеgi uly dеpgindе dоwаm etdirilýär. Şоnuň bilеn bir hаtаrdа hеm kőrpе nеsliň sаgdyn, аrаssа-аbаdаn mаşgаlаdа dоgulmаgy, sаgdyn ősűp ulаlmаgy, аsylly tеrbiýе аlmаgy, gеlеjеkdе аkylly, dűşűnjеli, sоwаtly аdаm bоlup ýеtişmеklеri űçin műmkin...
9-njy Maý-Beýik Ýeňiş güni
Beýik ýeňiş güni adamzadyň başyna agyr horluklary, ummasyz köp ýitgileri, hiç wagt ýatdan çykmajak ruhy gynançlary getiren faşizmiň elhenç jahan urşundan üstün çykylan Beýik ýeňiş gününiň baýramydyr. Uruş hakdaky agyr kyssany ýatlamak kyn, ýatlamazlyk asla mümkin däl. Sebäbi parahatçylyk söýjülik ynsanlaryň hakydasynda baky galan ol güni unudyp bil...
Weteranlara pul sylagy gowşuryldy
5-nji maýda Aşgabat şäher häkimliginiň “Mekan” köşgünde 1941—1945-nji ýyllaryň urşunda gazanylan Ýeňşiň 73 ýyllygy mynasybetli uruş weteranlaryny we urşuň yzynda galanlary hormatlamak dabarasy boldy hem-de olara hormatly Prezidentimiz Gurbanguly Berdimuhamedowyň adyndan pul sylaglary, gymmat bahaly sowgatlar, ajaýyp ýaz gülleri gowşuryldy.
D...
Türkmenistanyň futbol ýygyndysynyň Aziýa kubogy - 2019-daky garşydaşlary belli boldy
Dubaý şäherinde indiki ýylyň gyşynda BAE-de geçiriljek futbol boýunça Aziýa kubogynyň bijeleri çekildi. Toparçalaryň ýagdaýy we biziň garşydaşlarymyz şeýle:
A toparça:
1. BAE
2. Tayland
3. Hindistan
4. Bahreyn
B toparça:
1. Awstraliýa
2. Siriýa
3. Palestina
4. Ior...


text:
Adam beýnisi 10 ýaşyna çenli edil pamyk ýaly bolýar we ukyp-başarnyk bilen bagly hemme zady özüne siňdirýär. Edil öz bedenimizi berkitmek üçin maşk we sport bilen meşgullanyşymyz ýaly beýnimizi kämilleşdirmek üçin hem maşk etdirmeli. Bu ýagdaý ýatkeşligimiziň we ünsümiziň güýçlenmegine hem kömek eder. Maşk edilende, ýaş aýratynlygyny göz öňünde tutmagy unutmaň. Iki suratyň arasyndaky tapawutlary tapmak, dürli tapmaçalary çözmek, goşgy ýat tutmak beýnimizi işjeňleşdirmäge ýardam edýär.
Çagalar bagyna ýa-da birinji synpa barlanda goşmak amalyny ýerine ýetirmek üçin barmaklarymyzy ulanýan bolsak, soňlugy bilen, ýatdan hasaplamagy endik edinmeli. Sanlary yzlygyna sanamak beýnimizi işjeňleşdirýär. Mysal üçin, 20-den yzlygyna yzygiderli ýa-da 56-dan aşaklygyna her gezekde 7-ini aýryp sanap gaýtmak.
Suratlar bilen işlemek hem beýnimiziň gowy işlemegine täsir edýär. Mysal üçin, ilki bir surata seredip, soňra oňa seretmezden, nämeleriň bardygyny gürrüň bermek ýa-da daşarda oýnaýan wagtymyz gözümizi ýumup, daş-töweregimizde nämeleriň bardygyny aýdyp bermek.
Kitap okamagyň hem uly peýdasynyň bardygy hemmämize mälimdir. Okan çeper eserimizi başga birine gürrüň bermek ýatkeşligimizi gowulandyrýar. Islendik dersdäki öwrenen zatlarymyzy synpdaşymyza ýa-da deň-duşumyza düşündirmek hem ony has gowy özleşdirmäge ýardam edýär. Bu biziň öwrenmek ukybymyzy hem kämilleşdirýär. Alymlar öýümizde otag ösümlikleriniň bolmagynyň-da öwrenmäge oňyn täsir edýändigini belleýärler.
Adam beýnisi 10 ýaşyna çenli edil pamyk ýaly bolýar we ukyp-başarnyk bilen bagly hemme zady özüne siňdirýär. Edil öz bedenimizi berkitmek üçin maşk we sport bilen meşgullanyşymyz ýaly beýnimizi kämilleşdirmek üçin hem maşk etdirmeli. Bu ýagdaý ýatkeşligimiziň we ünsümiziň güýçlenmegine hem kömek eder. Maşk edilende, ýaş aýratynlygyny göz öňünde tutmagy unutmaň. Iki suratyň arasyndaky tapawutlary tapmak, dürli tapmaçalary çözmek, goşgy ýat tutmak beýnimizi işjeňleşdirmäge ýardam edýär.


text:
«VISA» we «MILLIKART» atly kartlar bilen töleg geçirip bilersiňiz:
• Karty bankomata salyň;
• PIN-kody aýlaň;
• «Tölegler» hyzmatyny saýlaň;
• «Аltyn Asyr» ulgamynysaýlaň;
• Telefon belgisini 993 6х хххххх görnüşinde giriziň;
• puluň möçberini ýazyň we tölegi barlap tassyklaň.
2-3 minutdan soň Size telefon hasabyňyzyň dolandygy barada SMS habary geler.
* Telefon belgiňizi dogry bellemegiňizi Sizden haýyş edýäris. Belgi ýalňyş bellenen ýagdaýynda Bank puluňyzy yzyna gaýtaryp bilmez.
* Telefon belgiňize pul geçýänça, çeki zyňmaň.
• Özüňiz üçin zerur bolan pul möçberindäki TMCELL hyzmatlaryna töleg kartasyny satyn alyň.
• Emaý bilen, karta zyýan ýetirmezlige çalşyp, töleg kartasynyň aşagynda PIN-kod ýazylan gatlagyny bozuň. Muny köpük bilen etmek oňaýlydyr.
• Öz TMCELL telefonyňyzda *0808 belgini ýazyň we “Çagyryş” düwmejigini basyň.
• Awtomatik jogap berijiniň habaryny diňläň, dili saýlaň – türkmen dili üçin 1 düzmejigi ýa-da rus dili üçin 3 düwmejigi basyň.
• Awtomatik jogap berijiniň habaryny diňläň, töleg kartasynyň PIN-kodyny giriziň, ol öçürilýän zolagyň aşagynda ýerleşen. Girizilen PIN-koduň töleg kartasynda ýazylan bilen takyk gabat gelýänligine göz ýetiriň.
• # düwmejigi we soňra 1 düwmejigi basyň.
Mundan soňra karta işjeňleşýär, pul möçberi Siziň hasabyňyza geçirilýär, Size serişdeleriň geçirilenligini tassyklaýan SMS geler.
Ýakynda ýerleşýän TMCELL hyzmat ediş ofisine baryň
Bir-biriňize kömek ediň! "SMS arkaly pul geçirmek" hyzmatyny öz hasabyňyzdan TMCELL-ň başga müşderisine pul geçirmek üçin ulanyň, şonuň bilen birlikde onuň hasabyny dolduryň.


text:
Gyrgyzystanyň döwlet prokurory oppozision syýasy partiýanyň lideri Omurbek Tekebaýewi para almakda aýyplap gozgalan syýasy matlaply iş boýunça ony 10 ýyl türme tussaglygyna höküm etmegi sorady.
Şeýle-de, 10-njy awgustda prokuror sudýadan Tekebaýew bilen bilelikde sud edilýän öňki adatdan daşary meseleler boýunça ministr Duişonkul Hotonowy sekiz ýyl türmä höküm etmegi sorady.
Prokurorlar aýyplanýan syýasatçylaryň ikisiniň emlägini elinden almagy we olaryň türmeden boşadylmagyndan soň üç ýylyň dowamynda hökümet wezipelerine bellenmegini gadagan etmegi soradylar.
Tekebaýew we Hotonow 2010-njy ýylda orsýetli biznesmenden 1 million dollar möçberinde para almakda aýyplanýarlar. Şol döwürde Tekebaýew Gyrgyzystanyň premýer-ministri bolupdy.
Tekebaýewiň “Ata-Meken” partiýasy gozgalan işi syýasy matlaply atlandyrýar we hökümetiň oktýabrda geçiriljek prezidentlik saýlawlarynyň öňýanynda syýasy garşylygy basyp ýatyrmak hem Tekebaýewi syýasy bäsdeşlikden çetde saklamak isleýändigini çak edýär.


text:
Halypa Mugawyýa Dyrar ibn Damra Şeýbanydan Hezret Aly barada sorapdyr. Onda ol: «Şaýat bolýaryn, men ony köp ýerlerde gördüm. Bir gezek ol mährapda durup, bir eli bilen sakgalyndan tutup, närahat ýagdaýda enesini ýitiren köşek ýaly aglap şeýle diýýärdi:
— Eý, dünýä, dünýä! Sen menden daş dur. Sen maňa hüjüm edýärsiňmi ýa-da maňa hasrat çekdirýärsiňmi? Seniňki ýaly hyýanatym ýok. Haýhat, haýhat! Sen menden başgasyny gözle! Meniň saňa mätäçligim ýok. Men seni gaýdyp yza almaz ýaly üç gezek talak diýdim. Seniň ýaşaýşyň gysga. Seniň hataryň aňsat. Seniň maksadyň pes. Ah, azyk az, ýol bolsa uzak. Sapardan soň baryljak ýer uludyr».
* * *
Muhammet ibn Wasyg bir gezek dünýäniň gürrüňini edip oturan bir jemagatyň ýanyndan geçip barýarka:
— Bular kim? — diýip sorapdyr.
Oňa:
— Bular zahytlar — diýipdirler.
Onda ol:
— Dünýä nähili hatarly zatdyr, hatda zahytlar hem onuň gürrüňini edýärler — diýipdir.
* * *
Lukman Hekim şeýle diýipdir: «Eý, oguljygym! Sen uklaýşyň ýaly ölersiň, oýanyşyň ýaly hem direlersiň».
* * *
Hezreti Aly (goý, Alla onuň ýüzüni nurlandyrsyn!) şeýle diýipdir: «Dünýäden habardar boluň. Ondan hiç zat galan däldir, gapda galyndynyň galyşy ýaly diňe galyndy galandyr. Şeýle-de ahyret sizi hem garşy alar. Olaryň ikisiniň hem ogullary bardyr. Siz ahyretiň ogullaryndan boluň. Dünýäniň ogullaryndan bolmaň. Her bir dogan çaga kyýamat güni ejesine garaşjakdyr. Şeýle-de bu günler amal günüdir, hasap güni däldir. Ertir bolsa hasap günüdir, amal güni däldir».
* * *
Abytdan:
— Dünýäni näme üçin terk etdiň? — diýip sorapdyrlar.
Ol:
— Sebäbi men onuň lezzetini özüme gadagan etdim, şonuň üçinem onuň gaýgysyndan daş durýaryn — diýipdir.
* * *
Başga bir abyda bolsa:
— Sen hem dünýäden öz paýyňy al, sebäbi sen ondan gitmeli bolarsyň –diýipdirler.
Ol:
— Seniň şu sözüňden soň meniň ondan lezzet almazlygym wajyp boldy — diýipdir.
* * *
Abdylmälik ibn Merwan şeýle diýipdir: «Men remezan aýynda doguldym. Rejep aýynda Gurhany hatym etdim. Halypalyk hem remezan aýynda berildi. Remezan aýynda ölerin öýdüp hem gorkýaryn.
Emma şowwal (baýram) aýy gelende, ol arkaýynlaşypdyr we şol aýda hem wepat bolupdyr».
* * *
Men şol bir günde haýsydyr bir halypanyň hem ölen, hem halypa bolan, hem doglan gününi bilmeýärin. Ýöne bir gijede halypa Hady doguldy, Harun Reşit halypa boldy we halypa Mansur dünýä indi, ine, men şol güni bilýärin.


text:
Matematika
Matematika (gad.-grek. uάθnua — öwrenmek, ylym) — hakyky obýektleriň formalaryny sanamak, ölçemek we beýan etmek amallaryna taryhy taýdan esaslanýan gurluşlar, tertip we gatnaşyklar hakda ylym[1]. Matematiki obýektler hakyky ýa-da beýleki matematiki obýektleriň aýratynlyklaryny ideallaşdyrmak we şol aýratynlyklary formal dilde ýazmak arkaly döredilýär. Matematika tebigy ylymlara degişli däldir, ýöne hem olaryň mazmunyny takyk formulirlemek, hem-de täze netijeleri alamak üçin ony giňden ulanýarlar[2]. Matematika — beýleki ylymlaryň (umumy) dil serişdesi bolup durýan fundamental ylymdyr; şonlukda matematika olaryň gurluşlaýyn özara gatnaşygyny açyp görkezýär we tebigatyň iň umumy kanunlarynyň tapylmagyna mümkinçilik berýär.
Bölümler[üýtget | edit source]
- Algebra
- Ähtimallyk teoriýasy
- Analiz
- Geometriýa
- Topologiýa
- Sanlar teoriýasy
- Kombinatorika
- Logika
- Differensial deňlemelerm


text:
II Bölüm: Türkmenistan we Eýranyň arasyndaky medeni gatnaşyklar.........
a). Iki taraplaýyn medeni ösüşleriň netijeleri ...............................................
1. Türkmenistanyň aýdym-saz konsertini göýberiliş:....................................
2. Gülistan welaýatynyň geografik bölünişiklerini täzeden düzetmeli..............
3. Ähli sünni türkmenleriň hüjreleri hakda. ..................................................
b). Eýranda türkmen medeniýetiniň ösüşleri ................................................
c). “Türkmenistan – Eýran ” wekilleriniň duşuşyklarynyň yzgiderli görkezmesi
H E T I J E: ..............................................................................................
Peýdalanylan çeşmeler we edebiýatlar: .................................................
Şeýle hem Eýran gazet-žurnallarynda Türkmenistan hakda ýurduň göwrümi, ilat sany, milletleriň dürliligi. Orta Aziýa we EKO jemgyýetine girýän döwletleriň statistikasy we beýleki babatlarda dürli maglumat berlip dur. Şol sanda Eýranyň Gülistan welaýatynda “Ýaprak” atly žurnalda hem bu babatlarda dürli maglumatlara gabat gelýäris.
Ýatlanan žurnal Türkmenistanyň ilat sany hakda berýän maglumatlarynda Türkmenistan öňki Respublikalaryň arasynda 13-nji ýerde, EKO-nyň agzalygynda durýan ýurtlaryň arasynda bolsa iň az ilatly ýurt hatarynda durýar." [2]
Eýranda Gülistan welaýatynda çykýan “Ýaprak” žurnaly iki ýurduň medeni gatnaşyklary barada şeýle agzap geçýär. Syýasy gatnaşyklaryň başlangyjy Yslam Respublikasynyň ilçihanasynyň Aşgabat şäherinde 1374-nji h.ş ýylyň deý aýynda hem-de Eýran Yslam Respublikasynyň medeniýet merkeziniň açylmagy bilen düýbi tutuldy.Iki ýurduň medeni ylalaşygy 10-14-1371-nji h.ş. ýylda ýazylyp 20-10-1372-nji h.ş. ýylda Yslam Şura Mejlisinden tassyklanyp 11-12-1372-nji h.ş. ylda hem “Garawullyk soweti” oňa güwä geçdi.Eýran Medeni Merkeziniň gurulan jaýy Aşgabat şäheriniň iň oňat merkesinde Eýran migmarçylyk usuly bilen 1378-nji h.ş. ýylda bina edilip Eýranyň “Yslam ösdüriş medeniýet Ministri bilen Türkmenistanyň Medeniýet Ministrleriniň tarapyndan resmi aşläp başlady”.
Iki milletiň medeniýetiniň ýakynlygy sebäpli iki ýurduň ilaty birek-bireginiň medeni meýilnamalaryna gyzyklanyp oňat garşy alyp bardylar. Şol ugurda iki ýurduň arasynda esli gezek medeni we çeperçilik sergileri we saz-sungat, teatr hem sport kamandalary ýola goýulyp alyş-beriş boldy. Şu güne çenli iki gezek ýylsaýyn medeni hyzmatdaşlyk protokoly iki ýurduň medeniýet ministrleri tarapyndan gol çekilip ýerine ýetirildi. Tährandaky geçirilen “Türkmenistanyň medeni hepdesi” hem şol esasda alnyp baryldy. Şeýle hem “Dähaýe Fäjr (Eýran Respublikasynyň on günligi” günler)” günleri hem “Eýranyň Medeniýet hepdesi” Türkmenistanda geçirdiler. Şeýle hem Trkmen sungat toparlary esli gezek Maşada-Gürgene we Tährana baryp sergi açyp sungat meýilnamalaryny göýberdiler." [3]
sagdan çepe:
1.Mətjumaýow, 2. Ahmet Məmmedow, 3. Kakajan Ataýow, 4. Hezretguly, 5 Mülkamanow, 6. Almaz Yazberdiyow we beýlekiler...
Eýran-Türkmen medeniýet gatnaşyklaryny dürli ugurlarda işeňňir alnyp barylýar. 1999-njy ýylyň 12-nji awgustyndan 19-njy awgustyna çenli Eýran Yslam RespublikasyndaTürkmenistanyň bezeg-amaly sungatynyň nobatdaky sergisi geçdi. Horasan welaýatynyň Maşat sergide Gylyçmyrat Ataýewiň ýasan ýuwelir zatlarynyň we aýal-gyzlaryň milli şaý-sepleriniň 28-si görkezildi, olar Türkmenistanyň Saparmyrat Türkmenbaşy adyndaky milli muzeýinden we paýtagtyň çeperçilik gaznasyndan seçilip alyndy—diýlip Trkmen press habar serişdeleri habar berýär. [5]
Eýranyň Medeniýet we Yslam ösdürişi Ministriniň Türkmenistana sapar edip iki ýurduň medeni hepdeligini ýola goýuş ylalaşygyna gol çekilenden soň Eýran Yslam Respublikasynyň Aşgabatda ilkinji gezek 1998-nji ýylda “Medeni hepdeligi” ýola goýuldy. Şol wagt hem Türkmenistanyň hem medeniýet Ministrligi öz ýurdunyň Eýran Yslam Respublikasynyň Aşgabatdaky “Medeni maslahathanasyna” yglan edildi.”
Medeni hepdäni ýöriteleşdiriş işleriniň jogapkärçiligini “Yslam medeni Aragatnaşygy guramasynyň “Medeni we sungat” edarasynyň üstüne atyldy.
Türkmenistanyň medeniýet delegasiýasynyň 12 adamdan ybarat bolup olardan 10 sanysy saz-sungatçylar toparyna degişli bolup durýar (Elbetde olardan üçüsi aýdymçylar). Şeýle hem Türkmenistanyň hormatly mMinistri barandan beýläk “Medeniýet we Yslam ösdüriş” ministri jenap agaýi Mahajeranynyň myhmanydy. Bu medeni hepdelikde ýatlamaly geň zatlar olaryň milli saz gurallaryndan akkardeon, klarnet, tar, kemança (gyjak), tarbas, dep we birnäçe beýleki gurallar hem göze ilýärdi. Ýene-de 30 sany ýagly reňkli kartinalar, 32 sany milli egin-eşikler we 18 sany gadymy şaý-sepler hem bardy.
Türkmenistanyň “Medeni hepdeligi” Eýran Yslam Respublikasynda 1378-nji ýylyň azär aýynyň 13-ine şebne güni öýleden soň sagat dörtde Azady adyndaky sungat-medeniýet kompleksinde jenap agaýi doktor Mahajeranynyň huzurynda Türkmenistanyň Medeniýet Ministri, Prezidentlik depderiniň wekili jenap agaýi Telep, Medeniýet ol Yslam ösdürişi Ministrliginiň sungat işleriniň orunbasary jenap agaýi Mohändes Kazami, Aragatnaşyk Ministrliginiň orunbasary jenap agaýe Kerimýan, sungat we medeniýet hyzmatdaşlygynyň baş müdiri Aly Mededi we beýleki birnäçe daşary ýurtlaryň ilçileri hem birnäçe medeni we syýasy şahsyýetleriň goşulmagy bilen kuran mejitden birnäçe aýat okalyp açylyş yglan edildi.
Ilki başda iki ýurduň milli gimnleri ýaňlandy. Ondan soň Türkmenistanyň hormatly Medeniýet Ministri gadymy ortak taryhy we medeniýetleriň bardygy, hususan-da Türkmenistanda jaýlanan meşhur şahyr Abusaid Abulhaýr (Mäne obasy) we türkmeniň beýik akyldary Magtymgulynyň jaýlanandygy hakda gürrüň etdi. Ol gürrüňiniň soňunda Eýranlylary türkmenleriň dürli medeniýetleri bilen tanyş etmäge Türkmenistanyň medeni hepdeligini ýyl saýyn dürlilikde geçirip durmagy belläp geçdi.
Şeýle hem Türkmenistanyň aýdym-saz toparlary öz aýdymlaryny aýdyp iki ýurduň ministrleri sergini açyp beýleki myhmanlar bilen bilelikde sergiden görme-görüş etdiler.
Bu “Medeni hepdeligiň” plan programmalary “Sergi we aýdym-saz” ýerine ýetiriliş işleri bilen häsiýetlendi:
A). Suratkeşlik sungaty:
Bu böümde Türkmenistanyň häzirki sungatçysy Gurbangeldiýewiň 30 sany ýagly reňkdäki kartinalar sergä göýberildi.
B). Falklýor egin-eşik sungatlary:
Bu bölümde hem 22 sany erkek we aýal maşgalalaryň gadymy egin-eşikleri dürli guşaklary we telpekleri bilen sergä göýberilipdir.
Göýberilen egin-eşikleriň has taryhy gymmatlyklarynyň bardygyny we ilkinji gezek Türkmenistanyň Milli Muzeýinden çykarylandygyny belläp geçmek örän giňdir.
Ç). Milli şaý-sepler:
Bu bölümde hem 18 bölekden ybarat bolan gadymy zenan şaý-sepleri we gadymy harby esbaplaryň Türkmenistanyň Milli Muzaýinden getirilip sergä göýberilendigini görýärsiň. ...
1. Türkmenistanyň aýdym-saz konsertini göýberiliş:
Türkmenistanyň aýdym-saz toparlarynyň 10 adamdan ybarat bolan topar bilen, onda dutar, tarbas, gyjak, dep, akkardeonwe klarnet ýaly saz gurallary bilen ýerine ýetirilýärdi. Bu topardan 3 adam aýdym hem aýdýardy. Aýdymçylaryň arasynda birisi ýolbaşçylyk edip hem-de her programmanyň aralygynda iki sany pars dilindäki aýdymlardan ýerine ýetirilmegi has gyzyklydy. Bu toparyň ulanýan saz gurallary bilen filarmonik sazlary ýerine ýetirilişi tomaşaçylaryň ünsüni özüne çekip esasanam Tährandaky ýaşaýan türkmenleriň göwnünden turýardy.
Ýokardaky ýatlanan gatnaşyklaryň düýbi 1992-nji ýyldan bäri başlanypdy. “Şol ýylyň 26-njy noýabrynda S. A. Nyýazow “Halk Amaly-Haşam” sungatynyň ikinji türkmen-eýran” sergisine gatnaşyjylara iberen gutlag haty çap edilipdi."[6]
Şeýle gatnaşyklaryň dowamynda Eýranyň Gürgen Radiýostansiýasynyň žurnalist işgäri Musa Jürjäni Garaşsyz Türkmenistana syýahata gelip gidenden soň “suý be Märw-e Torkämenestan, be suýe Märw-e gädim (Türkmenistanyň Mary şäherine we Merwe tarap)” atly eseri ýazyp, ol Türkmenistanda görüp-eşiden zatlary hakda gyzykly gürrüňler alyp barypdyr.Ol öz makalasynda Türkmenistanyň Eýran bilen medeni, taryhy, edebi we beýleki ugurlardaky meňzeşlikleri we gatnaşyklary hem-de yslan dininiň täsirleri barada esasanam Marynyň taryhy maglumatlaryny ýygnap giňden gürrüň açýar." [8]
Dürli gazýet-žurnallaryň birinde-de; “... Eýran Yslam Respublikasynyň Türkmenistandaky Adatdan daşary we Doly ygtyýarly ilçisi jenap Seýit Ibrahim Derazgisu “Eýran-Türkmen” gatnaşyklaryny has hem pugtalandyrmakda bitirýän aýratyn hyzmatlary üçin Garaşsyz Türkmenistanyň Prezidenti Saparmyrat Niýazowyň hut öziniň tarapyndan, jenap Seýit Ybrahym Derazgisuwny, geçen ýyl “Türkmenistanyň Prezidentiniň “Altyn zynjyry” medaly” bilen sylaglady.”. –diýilen habar çap edilipr.
Bu ýokary sylag Türkmen-Eýran halklarynyň gatnaşyklarynyň nähili derejede ähmiýetiniň bardygyny subut edýän ýekeje mysaldyr.
EYR-nyň Türkmenistandaky ilçihanasynyň “Medeniýet Merkeziniň” işgärleri hem, jenap doktor Gulamhuseýn Gulamhuseýnzadanyň ýolbaşçylygynda iki halkyň gadymdan bäri dowam edip gelýän medeni gatnaşyklaryny has hem ösdürmek üçin köp işleri durmuşa geçirýärler. Medeniýet Merkeziniň bu ugurdan alyp barýan işleri sanardan köp." [9]
Eýran Yslam Respublikasynda Seýitmuhammet Hatemi Prezidentlige saýlanandan beýläk öz meýilnamalaryny durmuşa göýbermek üçin alada edýärler. Onuň alyp barýan meýilnamalary kähalatda täsirli we käbir şertlerde kemtäsir häsiýetde alnyp barylýar. Onuň “Sowet” sistemasyny ýola goýmagy we saýlaw ýaly şoňa meňzeş Reformalar Türkmensährada-da azda-kände köpçüligiň medeni-syýasy taraplaýyn işjeň gatnaşmagyna iterýär.
Şol ugurda Gülüstan welaýatyna degişli “Gülşen-e mehr” gazetinde Musa Jürjäniniň “Türkmenler özgerişikleriň dowamynda” atly makalasynda şeýle matlaplary beýan edýär: “Şuraýe Islami Mejlisiň” orta tapgyr saýlawlarynyň ýakynlaşmagy bilen Gülüstan welaýatynda türkmenleriň islegleri hem Agaýe Hateminiň döwletinden kem-kemden özüni görkezip başlaýar. Sebäbi Gülüstan welaýatynyň türkmenleri Agaýe Hateminiň ikinji gezek Prezidentlik saýlawynda 90 göterim ses berdiler. Beýle giňden goşulyşmagyň düýp manysy olardan ýapyk we açyk islegleriniň beýany hem olaryň Gülüstan welaýat edara kadrlary boýunça mahrumlygynyň sütemkeşliginiň äşgär beýanydyr.
Türkmenleri Agaýe Hateminiň birinji tapgyr Reformalarynyň berekedinden 100 sany syýasy we syýas-administratiw orun hem-de 500 sany syýasy däl adminiztratiw orunlaryndan ençeme ýyllar garaşykdan soň ýurduň jogapkär şahsyýetlerine bil baglap diňe 6 sany welaýat boýunça welaýatyň orunbasarlygyna hem 4 sany etrap häkimligi oruna hem bir sany hem Bilim we Okuw edara orunlara eýe boldular.
Welaýat boýunça jogapkär işgärleriň türkmen halkyna jogäpkärçiligi birneme artar ýaly bu san edara orunlary artdyryp türkmen alym-kärşynaslary we işewür wekilleri welaýat boýunça öz kowumynyň ykbal çözüji işlerinde şärik bolar ýaly Gülüstan welaýatyndaky göze görnüp duran jemgyýet sanly türkmenleriň barysy Prezidetlik saýlawynyň ikinji tapgyrynda-da bütin güýji bilen goşulyşdylar. Şeýle gatnaşyklaryň sebäbi türkmenleriň kanun esasynda öz tebigy isleg-hukuklaryna eýe bolmakdyr. Türkmenler hiç haçan nähak islegleri soramazlar. Welaýatyň jogapkär işgärleri hem syýasy-jemgyýetçilik toparlar türkmenleriň sünnidigini, köpsanly we serhet boýlylygynygöz öňüne tutmalydyr." [10]
Bu makala türkmenleriň isleglerini 7 sany punkt boýunça şeýle görkezilýär:
2. Gülüstan welaýatynyň geografik bölünişiklerini täzeden düzetmeli.
Yslam Şura Mejlisiniň wekil saýlawçylarynda, berilýän ses sanlary göz öňüne tutup welaýat tabynlyklarynda türkmen etrap-şäherlerini öz parallelligindäki köp jemgyýet sanly pars etrap-şäherleriniň tabynlygynda düzüpdirler. Netijede bolsa, mejlise wekil saýlanmak üçin türkmen kondidaturalary gerekli sesi ödäp bilmäni pars kandidaturalaryndan az ses getirdip türkmenlerde mejlise wekil saýlanyp bilmeýärler. Mysal üçin Kümüşdepe, Hojanepes we Bendertürkmen ýaly şäherleri köp jemgyýet sanly Bendergez we Kurtguý şäherleriň tabynlygynda, Akgala şäherini uly Gürgen şäherine, Kelala şäherini Minudeşt şäherine bagly edilip planlaşdyrylýar.
Makalanyň 7 sany islegnamasynyň 2-nji punkynda şeýle görkezilen:
3. Äähli sünni türkmenleriň hüjreleri hakda:
Ähli sünni türkmenleriň hüjrelerine üns berip ondan okuwyny tamamlap çykýan molla-talyplary birinjiden döwlet tarapyndan hiç hili goldaw berilmeýär, ikinji bir jähtden okuwyny tamamlan talyplaryň diplomy döwlet organlary tarapyndan ykrar edilmän, serbaz gullygyna äkidilýär. Olary serbaz gullugy hökmünde şol hünärlerde mugallym belläp göýbermeli.”.
Şeýle hem bu makalada türkmenleriň birnäçe isleglerine degişli meseleleri orta atyp 7-nji punktynda bolsa, Eýran Yslam Respublikasynyň Orta Aziýadaky ýurtlaryň ylaýtada Türkmenistan Respublikasyndaky ilçihanasynyň medeniýet işlerinde Eýran türkmenleriň medeni-spesialistlerini işletmeli. Şeýle bolan ýagdaýda iki ýurduň medeni aragatnaşyklaryny ösdürmekde täsirli rol alyp barar.
Türkmenleriň görkezilen kanuna laýyk islegleri ýerine ýetirilse Gülüstan welaýatynyň geljekde ösüp ýurda täsir goýjakdygy ikiuçsyzdyr. Şu meselelere welaýatyň jogapkär işgärleri we prezidentligiň wekilleri üns bererler diýip umyt edýäris." [11]
b). Eýranda türkmen medeniýetiniň ösüşi:“Ruhnama” kitabynda jenap Saparmyrat Nyyazowyň dilinden şeýle setirlere gabat gelýäris: “Türkmen asyrlar boýy diliniň, sazynyň hem döwre guramasyny saklamagy başarypdyr”. Munuň aňyrsynda onuň milli buýsanjy, özüne göwni ýetmesi bar: “Şeýle häsiýetlenen bu türkmen dünýäniň niresinde-de bolsa; döwür bilen döwrebap hereket etmegi başarýan türkmendir.”. [12]
Bu gün dünýä türkmenleriniň Beýik Türkmenbaşysy bar. Biziň ýakyn goňşy ýurdumyz Eýranda-da türkmen metbugatlary esli wagtdan bäri ylaýtada Seýitmuhammet Hateminiň şol birinji etapda Prezident saýlanandan soň birnäçe metbugat örboýuna galdy.
Iki ýurduň hemme taraplaýyn gatnaşyklarynyň miwesiniň biri hem Eýran türkmenleriniň arasynda dürli žurnal-gazetleriň türkmen milli medeniýetini, taryhyny, edebiýatyny ýokarlandyrmakda alyp barýan roly has gyzyklydyr.
Şol žurnal-gazetleriň biri hem Eran türkmenleriniň arasynda giňden ýaýran “Fragy” žurnaly bolup durýar.
Bu žurnalyň ösmegi netijesinde uly abraýa eýe bolýar. Sebäbi ol iki ýurduň-da türkmen medeniýetine gullyk edýär. Bu žurnal Gülüstan welaýatynyň merkezi Gürgen şäheristanynda “Fragy” atly neşirýatyň tarapyndan şol atda göýberilýär.Ýeri gelende ýatlap geçsek bu neşirýat bu güne çenli 70-den gowrak kitap neşirýatlary dürli mowzuklarda durmuşa hödürläp dur.
“Fragy” žurnaly her üç aýdan bir gezek çap edilýär. Onuň baş direktory lisenziýaly Eýran türkmenleriniň taryhçysy Arazmuhammet Sarlynyň adyndan berilýär.
Bu žurnalyň 5-nji sanynyň 35-nji sahypasynda “Ruhnama” diýlen mowzukda Saparmyrat Niýazowyň ýazan kitaby “Ruhnama” hakda Eýran köpçüligini tanyş edýär.
Beýleki bir makalada, XIX asyrda ýaşap geçen türkmeniň ýomut hany Begenç han “Daz” taýpasyna degişli edilýär. Emma ýazuw çeşmelerde ol “Düýeji” taýpasynyň hany bolupdyr.
“Fragy” žurnalynyň 7-nji sanynyň 2-nji sahypasynda türkmen halkyň 120 ýyllyk taryhynyň meşhur pidasy “Artykgül” – Tatýananyň belli suraty berilýär.
Bu sanyň 4-5-6-njy sahypalarynda “Ýaprak” žurnalynyň baş müdüri Ýusup Gojik bilen gepleşik alynyp barylýar. Onuň 6-njy sahypasyndaky görkezilen işi Garaşsyz Türkmenistanyň “Saparmyrat Türkmenbaşy” adyndaky Milli Kitaphanasynyň pars dilinde ýazylan golýazmalarydyr, kitaplaryň storygrafiýasyny düzendigi hakda maglumat berilýär”.
Žurnalyň 9-njy “taryh” sahypasynda “Gaýi ili taryhyň güzerinde” atly makala berilipdir. 15-nji sahypada Eýranyň Hoeasan welaýatynda ýaşaýan Salyr türkmenleri hakda gyzykly makala bar.
Žurnalyň 22-nji “Edebi” sahypasynda meşhur şahyr Mämmetweli Keminäniň “Genji nahana zülpüň” atly edebi mowzug, 32-nji sahypasy “Miras” ady bilen Baýynderi türkmenleriniň “Gazy Hojanyň oglyÝegeň” diýlen makala Bibihamyda Mämmetnyýazynyň ady bilen göýberilipdir. Şeýle hem žurnalyň “Edebi” sahypasynda Garaşsyz Türkmenistanyň Magtymguly adyndaky Döwlet uniwersitetiniň mugallymasy Şähribossan Geldimämmedowyň “Maňa ýalňyzlyk gowy” diýlen makalasy we žurnalyň arheologiýa baradaky sahypasynda bolsa meşhur Maşat Misserian “Dehistan we Maşat Misserianyň geçmişine nazar salaly” atly makala berilipdir. Makala Horasan welaýatyň “Medeni Miras öwreniş” merkeziniň orunbasary Rejepaly Liýaf Hanikiniň işi berilipdir. Makalda Türkmenistanyň taryh we arheologiýa ylymlarynyň akademigi Professor Ýegen Atagarryýewiň rus we türkmen arheologikleri bilen gazuw agtaryş işleri alnyp barylýandygy hakda we bu ekspedisiýa toparlaryň professor Ýegen Atagarryýewiň ýolbaşçylygynda ilkinji gezek arheologik kartasyny çyzandyklary barada habar berilýär.
Žurnalyň 42-nji sahypasynda “Bender türkmen port deňiz duralgasy” makalada bu türkmen şäheristany hakda köp meýilnamaly port şäheri hökmünde alnyp barylýan maksatnamadyr meýilnamalary bilen okyjylary tanyş edilýär.
Bu sanyň 48-nji sahypasynda “Gökdepe pajygasy hakda, Eýran çeşmelerinde we arhiw materiallarynda berilýän maglumatlar barada gyzykly derňew geçirilýär. Şeýle hem käbir sahypalarynda türkmen dilinde goşhudyr hekaýa we beýleki edebi çeperçilikler bilen okyjylary tanyş edilýär. ” [13] ... DOWAMY BAR ...


text:
Owganystanyň hökümeti, Kabulda 100-den gowrak adamy heläklän ulag partlamasyndan soň, 28-nji ýanwary ýas güni diýip yglan etdi.
Bu hüjümiň jogapkärçiligini “Talyban” jeňçileri öz üstüne aldy.
Pidalaryň jaýlanýan wagtynda, prezidentiň buýrugy esasynda, ýurtdaky we daşary ýurtlardaky owgan ilçihanalaryndaky owgan baýdaklary ýarpy aşak goýberildi.
Şu aralykda, içeri işler ministri Wais Barmak Kabulyň merkezindäki partlamada ölen adamlaryň sanynyň 103-e ýetendigini aýtdy. Resmiler mundaň öň pidalaryň sanynyň 95-digini aýdypdylar.
Şeýle-de ol 235 adamyň, şol sanda 30-dan gowrak polisiýa ofiseriniň ýaralanandygyny aýtdy.
Fransuz paýtagtyndaky Eýfel diňiniň çyralary, 27-nji ýanwar gijesi, partlamada ölenleriň hatyrasyna öçürildi.
“Pariž şäheri we parižliler ýene bir gezek terrorçylyk wagşylygy bilen ýüzbe-ýüz bolan owgan halky bilen bile” diýip, Parižiň şäher häkimi Anne Hidalgo Twitterde ýazdy.


text:
2016-2017-nji ýyl FLEX Maksatnamasynyň bäsleşiginiň in sonky 1-nji tapgyry 2015-nji ýylyň 8-nji Noýabrynda, Ýekşenbe güni, Aşgabat şäheriniň 20-nji orta mekdebinde sagat 9:00 da geçirilýär. Türkmenistan boýunça Maksatnama gatnaşmaga laýyk gelýan okuwçylaryň ählisini hat-da öz ýaşaýan Welaýatynda ýa-da şäherinde bäsleşigiň geçirilip tamamlanandygyna garamazdan, bu bäsleşige gatnaşmaga çagyrýarys. FLEX Maksatnamasy baradaky maglumatlary Türkmenistan FLEX web sahypamyzdan alyp bilersiňiz.
2015-nji Tomus Seminaryň Gatnaşyjylaryny üstünlikli tamamlany bilen Gutlaýarys!
Amerikan Geňeşleri Türkmenistanda geçirilen 2015-nji ýylyň Tomus Seminarynyň gatnaşyjylaryny doly bäş günlik intensiw seminary üstünlikli tamamlany bilen gutlaýarys. Şu Tomus Seminaryň bäş gün dowamynda gatnaşyjylar ABŞ-nyň ýokary okuw jaýlaryna giriş resminamalary tabşyrmagyň ähmiýetli maglumaty baraga gönükdirilip, iň bäsdeş dalaşgär boldylar.
Amerikan Geňeşlikleri FLEX 2015-2016 bäsleşiginiň ýeňijilerini gutlaýar!
Amerikan Geňeşlikleri FLEX 2015 bäsleşiginiň ýeňijilerini gutlaýar, olar Amerikan Birleşen Ştatlarynda 2015-16 okuw ýyly dowamynda okap ýaşarlar. Şu okuwçylar kabul edýän Amerikan maşgala-da ýaşap, Amerikaň orta mekdeplerinde okarlar. Geçen FLEX maksatnamasy örän bäsleşikli maksatnama bolup,onuň synaglaryna gatnaşanlaryň diňe 3% goterimi kabul edildi. Ýeňijileri ýene—de bir sapar gutlaýarys we olara bir ýylyň dowamynda wagtlaryny gyzykly hem-de täsinli geçirmeklerini arzuw edýäris.


text:
Eger-de siz ABŞ-nyň kollejlaryna ýa-da uniwersitetlaryna resminama tabşyrmak bilen gyzyklanýan bolsaňyz, biz sizi kolledjlara girmeklige bagyşlanan U.S. Summer Admissions Workshop 2017 Tomus Seminaryň taýýarlaýjy sessiýasyna gatnaşmaga garaşýarys.
Şu bäş günlik intensiw tomus sessiýasy sizi ABŞ-da ýokary bilim almak üçin resminamany üstünlik bilen tabşyrmana has peýdaly endik bilen üpjün edýär.
Amerikan ýokary bilim sistemasy we ABŞ-da bilim mümkinçilikleri barada bilmek isleseňiz, biziň ABŞ-da ýokary bilim barada Tomus Seminaryna goşulyň!
Seminaryň geçiriljek wagtlary: 2017-nji ýylyň may aýynyň 11-den 13-na çenli, sagat 15:00-dan 18:00 çenli.
– Broşýurany görmek üçin
Talaplar:
• ABŞ-nyň okuw jaýlaryna (kollej, uniwersitet) resminama tabşyrmak sebäpli uly höweslilik
• gowy iňlis dili endikleri (iňlis dil bilimiňiz test arkaly barlanar!)
• bäş günlik seminaryň tertipli gatnamak
• positiw garaýyş
Nähili bellige alynýar?
1. Bellige alyş spisogyna 2017-nji ýylyň may aýynyň 4-na çenli ýazylyň
2. Iňlis dili testinden geçiň 7 nji may, 2017 ý.
3. Gatnaşyjy boluň
Bellige alynmak üçin we Tomus Seminary barada giňişleýin maglumat almak isleseňiz Bilim we maslahat beriş merkezinde (Education USA Advising Center) şu salgy boýunça gelip alyp bilersiňiz:
Aşgabat ş., Türkmenistan
Görogly köç. -48 А, 3-nji gat
Тel.(+99312) 36-90-16/21/22 (içerki.106)
Elektron salgysy: eac@americancouncilstm.org


text:
Zenanlar gününe bagyşlanan dabara
Bahar paslynyň başynda köňülleri joşdurýan Halkara zenanlar güni Sagdynlygyň we ruhubelentligiň ýylynda-da gowy günleriň buşlukçysy bolup ýurdumyza ýaň saldy. Türkmenistanyň Döwlet medeniýet merkeziniň Döwlet muzeýinde hem bu ajaýyp gün dabara bilen garşy alyndy. Muzeýde 2017-nji ýylyň 3-nji martynda Zenanlar güni mynasybetli “Zenan kalbynyň gözelligi atly serginiň açylyş dabarasy boldy. Sergi muzeýiň gaznalarynda goralyp saklanylýan gymmatlyklaryň esasynda taýýarlanyldy. Sergide zenan şaý-sepleri, halylaryň birnäçe görnüşi, ussat suratkeşlerimiziň çeken eserleri hem-de häzirki döwürde döredilen zergärçilik eserleriniň birnäçesi orun aldy. Şonuň ýaly-da, bu ýerde milli zenan lybaslarymyzyň gadymy nusgalaryda sergilendi. Nakgaşlaryň çeken eserlerinde ajaýyp gülleriň şekili, çeper elli gyz-gelinlerimiziň döreden önümleri öz beýanyny tapsa, zergärçilik eserlerinde berkarar döwletimiziň bagtyýarlyk döwrüniň beýik ösüşleri wasp edilýär.
Dabara gatnaşan myhmanlaryň arasynda dürli pudaklarda zähmet çekýän gyz-gelinleriň, şonuň ýaly-da, şahyrlaryň agdyklyk etmegi ýöne ýere däl. Zenan gözelligi, zenanlaryň belent adamkärçilik sypatlary ir döwürlerden bäri türkmen şahyrlary tarapyndan wasp edilip gelinýär. Wagtlaýyn serginiň açylyş dabarasynda çykyş eden Türkmenistanyň halk ýazyjysy, şahyr Sona Ýazowa, şahyr Bahargül Kerimowa, Türkmenistanyň Döwlet medeniýet merkeziniň Döwlet kitaphanasynyň işgäri, şahyr Öre Daşgynow, „Dünýä edebiýaty“ žurnalynyň bölüm redaktory, şahyr Güljemal Garaýewa dagynyň eden çykyşlary, okan goşgulary dabara gatnaşyjylarda uly täsir galdyrdy. Şonuň ýaly-da, dabarada Türkmenistanyň Magtymguly adyndaky Milli sazly drama teatrynyň artisti Gülşirin Annamyradowa, Aşgabat şäher häkimliginiň Ýaşulylar geňeşiniň agzasy, zähmet weterany Ogulnabat Owlakowa, Türkmenistanyň Ylymlar akademiýasynyň Magtymguly adyndaky Dil we edebiýat institutynyň uly ylmy işgäri Akgözel Mukymowa, Türkmen Döwlet medeniýet institutynyň estrada we sirk oýunlary orkestriniň çeper ýolbaşçysy Rüstem Gulnyýazow dagy çykyş edip, gyz-gelinleri ajaýyp baýramlary bilen gutlap, olar babatda ýagşy dilegler etdiler. Türkmen Döwlet medeniýet institutynyň sungat studiýasynyň, Türkmen Döwlet ulag we aragatnaşyk institutynyň we Türkmenistanyň Döwlet lukmançylyk uniwersitetiniň talyplary bolsa dabaranyň hormatly myhmanlary hökmünde bu uly şatlyk-şowhunyň şaýady boldular.
Zenanlar gününe bagyşlanan wagtlaýyn serginiň açyk diýlip yglan edilmegi bilen myhmanlar onda görkezilen eksponatlar bilen ýakynda tanyş boldular.


text:
Gürjüstanyň Içeri işler ministrligi öňki sowet respublikalaryndan bolan 26 adamyň Parižde talaňçylyk, zor bilen pul almak we jenaýat toparynyň agzasy bolmak aýyplamalarynda tussag edilendigini aýdýar.
17-nji noýabrdaky beýanatda aýdylmagyna görä, güman edilýänler “Fransiýada hereket edýän jenaýat toparynyň agzalary” bolup durýar. Olar fransuz polisiýasy bilen Gürjüstanyň Fransiýadaky ilçihanasynyň resmileriniň bilelikdäki tagallalary esasynda tussag edilipdir.
Kanun goraýjy resmiler güman edilýänler tussag edilende uly möçberdäki nagt pullary, tüpeňleri, maskalary, galp dokumentleri, ogurlanan maşynlary we gapylaryň gulplaryny açýan enjamlary ele saldylar.
Tussag edilenleriň arasynda Gürjüstandan bäş sany “jenaýat başlygy” we alty sany aýal bar, olar Pariždäki we onuň golaýyndaky dükanlary, öýleri urup-ýarmak bilen meşgullanypdyr.
Beýanatda aýdylmagyna görä, güman edilýänler ogurlanan harytlary ýerlemek üçin ermeni raýatlary bilen ýaranlykda işläpdir.


text:
Türkmenistanyň Tebigaty goramak ministrliginiň Çöller, ösümlik we haýwanat dünýäsi milli institutyna 2008-nji ýylyň ahyrynda Türkmenistanyň Döwlet balyk goragynyň işgärleri W.A.Anisimowdan we R.Baýryýewden Hazar deňzine düýbünden geň bolan balygyň tutulandygy barada maglumat gelip gowuşdy. Balyk balykçylar tarapyndan Kemir etrabynda (Esengulydn demirgazykda) 2008-nji ýylyň noýabrynda tutuldy. Emma, gynansakda olar tutulan görnüşi tutuşlygyna saklap bilmediler, ýöne balygyň guradylan kellesi hem teňňeli gabygynyň bölegi galypdyr. Görnüşiň uzynlygy – takmynan 50-60 sm. Instituta kesgitlemek üçin saklanyp galan bedeniniň bölejikleriniň sifr suratlary iberildi. Onuň esasynda balygyň diňe topar derejesine çenli sistematik identifikasiýasy ýerine ýetirildi. Identifikasiýa üçin amerikan awtorlarynyň (Wiley, 2002; Boschung, Mayden, 2004) işleriniň içindäki açar ulanyldy. Topara çenli kesgitlemekligiň dogrulygy şol suratlar boýunça amerikan ihtiologlary R.Meýden (Dr. R.Mayden, Sent-Louis University) we E.Hilton (Dr. Eric Hilton, Virginia Institute of Marine Science) tarapyndan tassyklandy.
Balykçylar tarapyndan tebigy arealy Demirgazyk we Merkezi Amerikada ýerleşýän sowutly çortanyň bir görnüşiniň tutulandygy belli boldy. Ž.Nelsonyň (J.Nelson, 2006) klassifikasiýasyna görä bu tapyndynyň sistematik ýagdaýy şu aşakdaky ýalydyr:
Actinopterigii klasy – şöhle ýelek (luçeperýe)
Neopterygii podklasy – täze ýelek (nowoperýe)
Lepisosteiformes – sowut görnüşli
Lepisosteidae maşgalasy – sowutly çortanlar
Atractosteus topary – gysga ganatly (ýa-da giň kelleliler) sowutlylar
Sowutly çortanlar – Demirgazyk Amerika yklymynyň süýji suwlarynda ýaýran özboluşly seýrek balyklaryň uly bolmadyk relikt toparydyr. Olary ýaşaýan watanynda gara (gars) diýip atlandyrýarlar. Häzirki wagt ýaşaýan sowutly çortanlaryň 7 görnüşi bolup, olar 2 topara bölünýärler: gysga ganatly (ýa-da giň kelleliler) sowutlylar – Atractosteus, we uzyn burunly (ýa-da gelşikli) sowutlylar – Lepisosteus. Bu görnüşler özaralarynda gowy tapawutlanýarlar, Atractosteus toparynyň balyklarynyň iki sany dik setir uly gyýak görnüşli dişleri bolýar. Setirleriň içkisi beýleki balyklaryňkydan tapawutlylykda ýokarky äňiň gözöňündäki süňkinde ýerleşýär, beýlekisi – ýagny içgisi kentlewük süňkde ýerleşýär.
Lepisosteus toparynyň wekillerinde şeýle dişleriň diňe bir setiri bolup, ol hem gözöňündäki süňkde ýerleşýär. Hazar deňzinde tutulan suratda görkezilen bu sowutlyda ýokarky äňde we kentlewükde ýerleşen konus şekilli iki setir dişleri gowy saýgarmak mümkin. Hut şu hem ony Atractosteus toparyna degişli etmeklige mümkinçilik berdi.
Gysga ganatly sowutlylara 3 görnüş degişlidir:
1. Atractosteus spatula – missisipi sowutlysy, äpet sowutly çortan, balyk – alligator (Alligator gar). ABŞ we Meksikada ýaýrandyr.
2. Atractosteus tristoechus – kuba sowutlysy (Cuban gar). Kuba we Ýuwentud adalarynda ýaýrandyr.
3. Atractosteus tropicus – meksika sowutlysy (Tropical gar). Meksikada, Belizde, Kosta-Rikada, Gwatemalada, Gondurasda we Nikaraguada ýaýrandyr.
Hazar deňzinde tutulan görnüşine mahsus bolan gylyk-häsiýeti kesgitlemek üçin onuň gapdal gyzygynyň teňňelerini hem birinji jaber dugasyndaky jabra tyçinkalaryny sanamaklyk zerurdyr, emma bu maglumatlary almak başartmady. Şonuň üçin hem, onuň ýaýran hem köpsanly toparyň wekilidigini diňe çak etmek mümkindir. Beýleki iki sowutlylar – kuba we meksika sowutlylar örän seýrek hem az ýaýran görnüşlere degişlidir. Missisipi sowutlysy Missisipi derýasynyň basseýininde ýaşaýar, ýöne ol şeýle-de Floridadan Demirgazyk Meksika çenli Meksika aýlagynyň duzlurak suwuna hem çykýar.
Daşky görnüşi boýunça sowutlylar adaty çortany ýadyňa salýar, şonuň üçin hem olary sowutlylar diýip atlandyrýarlar. Bular iri balyklar bolup, uzynlygy 3m we massasy 130kg deňdir. Olaryň bedenleri uzalan. Uly balyklarda olar ýokarky gatlagy ganoiniň emal görnüşli maddany saklaýan romb görnüşli iri şitler görnüşli süňk teňňeleri bilen örtülendir. Sowutlylaryň tumşugy güýçli uzalandyr, esasan hem iri balyklarda we olar krakodiliň tumşugyny ýatladýar. Uzalan äňlerde we kentlewik süňklerde köpsanly konus şekilli berk we ýiti dişler ýerleşýär, burun deşikleri bolsa uzalan tumşugyň ahyrynda ýerleşýär. Şol sebäpli hem sowutlylary kaýman balyklar ýa-da alligator-balyklary diýip atlandyrýarlar (Alligator gar).
Sowutlylaryň kelle proporsiýasynyň we tumşugynyň daşky görnüşi ulaldygyça güýçli üýtgeýär, hut şol sebäpli hem dürli ýaşdaky we ölçegdäki balyklar aýratyn görnüş ýaly görünýärler.
Sowutly çortan – süýji suwda ýaşaýan balyklardyr, ýöne olar duzlurak suwlara hem girýärler, käwagt bolsa deňiziň duzly suwlarynda hem duşýarlar. Olar bukudaky-ýyrtyjynyň az hereket edýän durmuş ýörelgesini alyp barýarlar. Esasan hem balyklar bilen iýmitlenýärler, ýöne şeýle-de olaryň rasionyna leňňeçler, suw pyşdyllary, guşlar hem girýärler. Işbili diňe ýaz paslynda we diňe süýji suwlarda taşlaýarlar, işbili gury ýerde goýýarlar.
Olar Demirgazyk Amerikanyň eýmenç daşky görnüşli iň iri ýyrtyjy balygy hasaplanýar, hiç wagt adama ýörüte topulmaýar, emma promysel ýerlerde olar torlary ýyrtmak hem oňa düşen balyklary almak bilen zyýan ýetirýärler. Iri hem ownuk ölçegdäki sowutly çortanlar ABŞ-nyň sport hem höwesjeň balykçylygynda esasy obýekt bolup durýar.
Sowutly balyklylaryň bir wekiliniň Hazar deňzine nähili düşenligini aýtmak kyn, emma uly bolmadyk razmeri bolan missisipi sowutlysynyň ýaş osoblarynyň bütin dünýä boýunça akwariumlarda saklanýanlygy bellidir. Meselem, olar Moskwanyň zoodükanlarynda (haýwanat dükanlarynda) hem bardyr. Sowutlylar oňat ideg edilende olar çalt ösýärler we käwagt olary akwariumyň eýeleri olary açyk suw howdanyna goýbermeli bolýarlar. Olaryň tebigy arealynyň çäklerinden has daşda duşýanlygy ozal hem hasaba alyndy. Meselem, şeýle ýagdaý Berezina derýasynda (Belorussiýa) bellenildi. Türkmenistanyň kenarlarynda tutulan sowutlynyň hut şeýle ýol bilen Hazar deňzine ýa-da Hazarýaka derýalaryna düşen bolmagy, ol ýerden bolsa deňze aralaşan bolmagy mümkindir. Häzir biz diňe Hazar deňzinde sowutly balyklaryň Atractosteus toparynyň Atractosteus spatula – missisipi sowutlysy ýa-da gigant sowutly çortan görnüşine degişlidigi çaklanýan sowutly balygyň duşmagy ilkinji we ýeke-täk ýagdaýdyr. Ýöne, Hazarýaka derýa-kölleriniň basseýninde olar özleri üçin iýmit, ösüş we köpelmek üçin amatly şertleri tapyp bilerler.
W.B.Salnikow
Edebiýat
Boschung H. T., Mayden R.L. Fishes of Alabama. HarperCollins Publishers. 2004. 960 p.
Nelson J.S. 2006. Fishes of the world. 4th ed. John Wiley & Sons, Inc. Hoboken, New Jersey. 601 p.
Wiley E.O.. Lepisosteidae. Gars. p. 672-678 in: K.E. Carpenter (ed.) FAO species identification guide for fishery purposes. The living marine resources of the Western Central Atlantic. 2002. Vol. 2: Bony fishes part 1 (Acipenseridae to Grammatidae).


text:
Dost-Doganlygyň Taryhy
Medinede Muhammet, Türkistanda Hoca Ahmet
Kaýda görseň köňli synyk, merhem bolgul,
Ondag mazlum ýolda bolsa, hemdem bolgul,
Ruzy-magşar didaryna mährem bolgul,
Maýu-menlik halaýykdan gaçdym men-ä.
«Medinede Muhammetden» soň «Türkistanda Hoja Ahmet» diýdiren, türkmeniň meşhur piri, Hoja Ahmet Ýasawy, seljuk türkmenleri zamanynda ýaşap, ajaýyp hikmetleri ýazyp bize miras galdyran ussat şahyrdyr. 800 ýyllap dowam eden uly bir edebi mekdebi döreden Hoja Ahmet Ýasawy, seljuk türkmenleri döwründe şeýle uly mekdebi döretmek bilen galman eýsem şol döwürde pars diliniň hökmürowanlyk süren zamanasynda ilkinji bolup oguz türkmen dilindäki ýazuwly edebiýaty esaslandyran we gelejekki nesillere miras goýup giden ussatdyr.
Ýokarda, Hoja Ahmet Ýasewiniň “Hikmetlerinden” alan beýdimiz, onyň, biziň nesillermize goýup giden şol mirasynyň müňde biri bolmasa hem, ondan galan mirasyň näderejede adamzat üçin wajypdygyndan habar berýär.
Akyldar şahyrymyz Magtymguly Pyragynyň döredijiliginde «Ýa yklym eýesi Ahmet Ýasawy, meniň Sahypjemalymny gördüňmi?!», «Hyrka geýen Hoja Ahmet, Seýramdadyr Seýramda» diýip ýat edip geçmek bilen adyny hormat bilen tutan alymy, şahyry, medet diläni, Türküstan Şyhy Hoja Ahmet Ýasawydyr. Ol diňe bir Magtymguly atamyza öz täsirini ýetirip bilen şahsyet hökmünde bolman eýsem özüniň dünýägaraýyşlary, sopyçylyk ýoly bilen musyrmanlaryň ýaşan Gündogarynda ymykly yz galdyrmagy başaran tanymal şahysdyr. Onuň özünden soňky edebiýatda nijeme zehinlere ylham çeşmesi bolandygy bellärliklidir. Nusgawy edebiýatymyzda, Ahmet Ýasawa zehini daş ýaran şahyrlarymyzyň ýüzlenmekleri, onuň hakykatdan hem edebi akabanyň gözbaşy bolandygyndan habar berýär.
Hoja Ahmet Ýasawy 1105-nji ýylda Türkistanyň Ýassy obasynda Şyh Ybraýymyň maşgalasynda eneden doglup, 1166-njy ýylda aradan çykýar. Ýedi ýaşda atadan galan Hoja Ahmet ilki Arslan babadan, soňra Buharada Ýusup Hemedanydan tälim alýar. Ol öz ömrüni tutuşlygyna sopuçylyk ylmyna bagyşlap, bu ugurda «ýasawyçylyk» (ylmy çeşmelerde „ýasawiýa“) mekdebini esaslandyrýar.
Ahmet Ýasawynyň özüne ýeterlik çylşyrymly döredijiligi bar. Ol zamanasynyň din ylmyndan hem sopuçylyk pelsepesinden hem kemsiz ýüküni tutupdyr. Onuň hikmetleri hakykatdan hem paýhas çeşmesi bolup durýar.
Hoja Ahmet Ýasawynyň “Hikmetlerinden” alyp, gepleşigiň başynda beren bir oýnam beýdimizde adamkärçilikden söz edilýän bolsa, aşakdaky beýdimizde Allany özüne ýar edenleriň gözleriniň açylyp, azaşman bu dünýädäki özleri üçin dogry bolan ýoldan, dogry ýere gönükdirjek ýolyny tapjakdygyny, bu dünýäde gereksiz işe gümra bolyp ömrüni bihuda ötürmejekdigini aýdyp geçýär.
Haýsy gula Alla ady bolsa hemra,
Açylar gözi, ýolun tapar, bolmaz gümra,
– diýen bolsa,
Ýasawylyk ady berilen sopyçylyk akymynyñ ýolbaşçysy bolan "Hezreti Türkistan" lakamly Hoja Ahmet Ýasawynyñ galamyndan çykan hikmetleriniň diňe bir ýol görkeziji däl eýsem bu hikmetlerdäki dana pikirleri tirmegi başaranlara hormat we rehmetiň ýagjakdygyny hikmetlerinde şeýle nygtap geçýär:
Eger bolsa miýesser kime Hikmet,
Ony kylar Resulalla şefagat.
Meniň hikmetlerim kim kylsa yzzat,
Halaýyklar tapar dünýäde rehmet.
Hoja Ahmet Ýesewi baş goýan ýolunda ýeke özü ýöremek bilen galman ýolynyň dowam etmegi üçin güç–gaýratyny gaýgyrmandyr. Şonuň üçin hem onyň ençeme müridi, şägirdi bolupdyr. Eden işleri, ýetişdiren şägirtleriniň saýasynda onuň ady birnäce asyrlaryň dowamynda keramatly öwliýa, pir diýilip dilden dile, nesilden nesile geçip, biziň şu günki günümize çenli gelip ýetipdir.
Hoja Ahmet Ýesewi “Hikmetlerini” okan we amal edenleriň rehmet we rehnet görjekdigini belläp geçen bolsa, atamyz Magtymguly pyragy onyň “Hikmetleriniň” hümmetiniň hem bardygyny “At islärin” goşgysyndan alan aşakdaky beýdimizde şeýle belläp geçýär.
Hajy Bekdaş, Abdylkadyr,
Hoja Ahmet, Ymam Ryzadyr,
Feridun bir öwlüýadyr,
Baryndan himmet islärin.
Beýik akyldar Magtymguly Pyragy bu beýik piri özüniň halypasy hasaplapdyr we oňa "Türkistanda Hoja Ahmet, Medinede Muhammet" diýip örän ýokary baha beripdir. Hoja Ahmet Ýasawyny ýat edip geçip Magtymguly atamyz ony öz setirlerinde hormatlamak bilen galman,eýsem oňa ýokary derejede beýgeltmek bilen ony şeýle yatlap gecipdir. Ynha şol ýatlamalara ýer berlen setirlere bir mysal, Magtymguly atamyzyň “Gördüňmi” goşgysyndan:
Hezret Aly etgeç älemge dagwy,
Kapdan Kaba düşdi hazretiň çawy,
Ýa yklym eýesi Ahmet Ýasawy!
Meniň sahypjemalymny gördüňmi?!
Hoja Ahmet Ýaswynyň döredijiligi hakynda gürüň gozgalan halatynda belläp geçilmeli zatlaryň biri hem, Hoja Ahmet Ýasawynyň türkmen diline bolan söýgüsi we onyň türkmen dilini ösdürmekde tutan ornydyr. Hoja Ahmet Ýasawy, Nowaňýydan has ir türki dilde, has takygy türkmen dilinde hikmet aýdyp ugraýar. Munuň özi Hoja Ahmet Ýasawynyň türkmen diline bolan söýgüsidi. Döwrüň men-men diýen söz ussatlaryna türki dilde hem ajap, kämil şygyrlary döredip bolýandygyny subut etmek aňsadam däldi. Bu dogruda Hoja Ahmet Ýasawy şeýle ýazýar.
Hoşlamaýdur alymlar biziň aýtgan türküni,
Ariflardan eşitseň, açar köňül mülküni.
Aýat, hadys, manysy türki bolsa muwafyk,
Manysyga ýetenler ýerge koýar burkuny.
Hoja Ahmet Yasawy 1166–njy ýylda dünyäden ötýär, onuň mazary Türkistan şäheriniň yanyndaky Yasy (Yassy) obasynda ýerleşýär. 1395–1397-nji yyllarda Emir Teýmir, Hoja Ahmet Ýasawynyň köne mazarynyň üstüne haşamly gummez galdyrýar.


text:
Filosofiýa
Filosofiýa ylmy öžüniň has ýokary klassiki formasyny Gadymy Gresiýada döredýär. Gadymy Gresiýanyň alymlarynyň ylmy işlerinde ilkinjileriň hatarynda “filosof” we “filosofiýa“ sözleri ulanylypdyr. Ylmy çeşmelere görä ilkinji bolup gadymy grek matematigi akyldar Pifagor (takmynan b. e. öň 580-500-nji ýyllarda) we Platon (b.e.öň 428-427-347) tarapyndan “filosof”sözi ulanylypdyr.
Filosofiýa sözi doly manysynda grek sözi bolup, “phileo”-“filio”-“söýgi”, “sofiýa”-paýhas diýen manylardan durýar we “paýhasa söýgi” diýmekligi aňladýar.
Paýhaslylyk mehaniki häsiýetde ylmy maglumatlary toplamak däldir, ol dünýä bir bütewilikde akyl ýetirmekden, şonuň ýaly-da onuň ýeke-täk başlangyjyna düşünmekden ybaratdyr.
Filosofiýa özüniň paýhasa hem-de hakykylyga bolan garaýşy bilen ilkinji bolup ylma ornaşyp başlaýar. Filosofiýada ilki-ilkiler umumy bilim tutuş dünýä we adam barada bolupdyr. Matematika, astronomiýa, mehanika, medisina, psihologiýa, taryh, etika, estetika we beýleki bilimler soň döräpdir.
Edebiýatlar[üýtget | edit source]
Danagulyýew O., Ýusupowa S.A. Filosofiýa. Aşgabat – 2010ý.
- IUHD. Nuryýew Myrat